|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *D, d***  Písanie – **veľké písané *D,* malé písané *d*** | |
| **Prierezové témy** | Regionálna výchova a tradičná ľudová kultúra | |
| **Medzipredmetové**  **vzťahy** | Výtvarná výchova | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *D* v reči  a.2) Určiť hlásku *D* na začiatku a vo vnútri slova  b.1) Čítať všetky tvary písmen *D, d*  b.2) Čítaťslabiky, slová a vety vytvorené z daných písmen  b.3) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *D, d*  c.2) Písať správne slabiky, slová a vety vytvorené z daných písmen |
| afektívny | d.4) Vyjadriť svoj vzťah k rozprávkam |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 5. zošit, maňuška HUPSA, vety napísané na kartičkách po slovách, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *D* v reči *(1. úroveň – zapamätanie)* 2. sluchovo určiťpozíciu hlásky *D* na začiatku a vo vnútri slova *(2. úroveň – porozumenie)* 3. určiť grafickú podobu tvarov písmena *D (1. úroveň – zapamätanie)* 4. čítať všetky tvary písmena *D (1. úroveň – zapamätanie)* 5. vyhľadať informáciu v texte *(2. úroveň – porozumenie)* 6. tvoriť vety podľa zadania *(3. úroveň – aplikácia)* 7. písať správne veľké písané *D (1. úroveň – zapamätanie)* 8. vyjadriť svoj vzťah k rozprávkam *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 2´ | HUPS sa môže spýtať žiakov, aké rozprávky majú radi. Jemu sa páčia rozprávky o drakoch. Myslí si však, že rozprávkovým drakom sa zle býva v jaskyniach, preto sa rozhodol nakresliť pre ne dom. Ako sa mu to podarilo, sa dozvedia zo šlabikára. Najskôr sa však naučia poznať a čítať rodinku nového písmena, ktoré je na začiatku slov *drak, dom.* Žiaci určia, o aké písmeno ide. |
| 3. expozičná časť | * Vyvodenie tvarov písmena *D* na nápovednej tabuli      * Šlabikár, strana 26, vyvodenie všetkých tvarov písmena *D*      * Šlabikár, strana 26   + práca s vyvodzovacími obrázkami      * Didaktická hra *Vláčik*   + tvorenie slov s novou hláskou | 5´ | Žiakom ukážeme nápovedný obrázok draka na nápovednej tabuli. Určia a pomenujú prvú hlásku v názve obrázka.  Na nápovednej tabuli s písmenom *D* predstavíme rodinku písmena *D: veľké* *tlačené D, malé tlačené d, veľké písané D, malé písané d*.  Spoločne so žiakmi opakujeme názvy písmen. Rodinku písmena *D* žiaci môžu predstaviť aj HUPSOVI.  Potom si žiaci otvoria šlabikár na strane 26, pomenujú nápovedný obrázok a prečítajú všetky tvary písmena *D* pod nápovedným obrázkom.  Žiaci pomenujú trojice obrázkov v jednotlivých riadkoch a určia pozíciu hlásky *D* v slovách. V treťom riadku nie sú žiadne obrázky znázorňujúce slová s hláskou na konci slova. Žiakom vysvetlíme, že hoci v slovenčine existujú slová, v ktorých sa písmeno *D* píše na konci, no pri výslovnosti na konci slova nepočujeme hlásku *D*, lebo sa mení na inú hlásku (napr. *obchod* – obchot, *záchod* – záchot, *hrad* – hrat).  Keďže nám vyvodzovacie obrázky pomáhajú určiť novú hlásku v slove podľa počutia, nemôžu byť v poslednom riadku žiadne obrázky.  Žiaci môžu hovoriť ďalšie slová s hláskou *D* a určiť jej pozíciu v slove. Slová môžu použiť vo vetách. Opäť dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Pri riešení úlohy môžeme použiť *MMD/Nácvičné obdobie/písmeno D/Vyvodzovacie obrázky.*  Dôvodom zaradenia hry je okamžitá spätná väzba na to, či žiaci vedia vymyslieť slovo s hláskou *D* na začiatku alebo vo vnútri slova.  Žiakom povieme, aby sa všetci postavili. Potom postupne povedia slovo s hláskou *D* a sadnú si – pocestujú do Krajiny múdrych detí. |
| 4. fixačná časť | * Motivačný text *Dom pre draka*   + počúvanie príbehu   + rozhovor o prečítanom texte      * Šlabikár, strana 26, úloha | 15´ | So žiakmi sa presunieme do zadnej časti triedy (mimo lavíc).  Žiakom prečítame text o tom, ako HUPS kreslil dom pre draka.  V krátkom riadenom rozhovore sa spýtame žiakov, či majú radi rozprávky o drakoch a ako by podľa nich mal vyzerať dom pre draka.  Žiaci si sadnú do lavice a pokúsia sa prečítať farebné slová v texte. Potom vyfarbia časti dračieho domu tou istou farbou, akou sú napísané slová v texte, ktoré ich pomenúvajú. Žiaci pracujú samostatne. Ich prácu priebežne kontrolujeme a chválime za samostatnosť. |
|  | **1. hodina, časť PÍSANIE** |  |  |
| 1. expozičná časť | * Písanie, 5. zošit, strana 6   + rozcvičenie rúk   + ukážka správneho tvaru a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *D* v záložkách pod sebou. Žiaci prečítajú všetky tvary písmena *D* a povedia, ktoré písmeno sa budú učiť písať (je vyznačené ružovou farbou).  Na multimediálnom disku k šlabikáru spustíme program s animáciou postupu správneho písania veľkého písaného *D*, *MMD/Nácvičné obdobie/písmeno D/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *D* vystretou rukou vo vzduchu spolu s animáciou.  Žiaci potom nacvičujú písanie veľkého písaného *D* v cvičnom zošite. |
| 2. fixačná časť | * Písanie, 5. zošit, strana 6   + nácvik písania veľkého tvaru písmena      * + precvičovanie grafickej podoby písmena      * Písanie, 5. zošit, strana 6   + písanie tvarov písmena *D* | 10´ | Keď žiaci zvládli tvar písmena v cvičnom zošite, pokračujú v predpisovom zošite. Najskôr obťahujú tvar veľkého písaného *D,* ktorý je doplnený šípkami s číslami vyjadrujúcimi postupnosť pri jeho písaní. Žiaci najskôr opíšu postup*,* potomobťahujú tvar písmena rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary veľkého písaného *D*. Cieľom tejto úlohy je utvrdiť si správnu grafickú podobu veľkého písaného *D*. Žiakov priebežne kontrolujeme.  Žiaci obtiahnu veľký tvar písmena *D* v prvom riadku, môžu písať ceruzkou alebo farbičkami. Upozorníme ich na šípky a bodky – správny smer a rozstupy písmen pri písaní. Do riadkov s pomocnými linajkami žiaci píšu perom. Na tabuľu môžeme napísať slabiky a vyznačiť spojovaciu čiaru.    Pri sebahodnotení sa žiaci môžu zamerať na písanie správnej šírky písmena. Žiaci môžu zakrúžkovať žltou farbičkou v každom riadku dve slabiky, ktoré sa im najviac vydarili. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci ešte raz prečítajú všetky tvary nového písmena *D* a rukou vo vzduchu napíšu tvar veľkého písaného *D.* Môžu tiež zopakovať, akou farbou vyfarbili časti dračieho domu. |
|  | **2. hodina** |  |  |
| 1. úvodná časť | * Opakovanie   + čítanie známych viet z tabule | 3´ | Žiaci môžu čítať známe vety z tabule (napr. *Tóno má nový stan. Ivetka má talent. Jeme zelené banány? Lenku bolí noha. Sabína má belasý balón. Ocko umýva nový bazén. Zavesila si záclony? Zuzana je bosá. Mama kúpila panvicu. Katka polieva tulipány.*). |
| 2. expozičná časť | * Šlabikár, strana 26   + čítanie slov s novým písmenom      * Didaktická hra *Živé vety* | 20´ | Žiaci sa môžu postaviť pri svojej lavici tak, aby dobre videli na úlohu v šlabikári. Najskôr spoločne prečítajú každý riadok rovnomerným pomalším a plynulým tempom. Potom môžu čítať jedno slovo nahlas, druhé potichu. Pri opakovanom čítaní môžu čítať iba slová s novou hláskou na začiatku. Žiaci môžu prečítať iba mená a podčiarknuť ich – chlapčenské mená modrou farbičkou, dievčenské mená červenou farbičkou.  Pri riešení úlohy môžeme použiť *MMD/Nácvičné obdobie/písmeno D/Práca so šlabikárom/str. 26, NOVÉ SLOVÁ.*  Dôvodom zaradenia hry je opakovanie skladania viet a ich čítanie. Žiakom rozdáme kartičky, na ktorých sú napísané slová tvoriace vetu, každá veta inou farbou alebo iným typom písma. Každý najskôr prečíta svoje slovo. Potom vyberieme niektorého žiaka, ten predstúpi pred tabuľu, ukáže slovo na kartičke a zavolá „kamarátov“ z vety. Žiaci, ktorí majú na kartičkách slová napísané rovnakou farbou a typom písma, prídu pred tabuľu a zoradia sa tak, aby veta mala zmysel. Potom všetci spoločne vetu prečítajú. |
| 3. fixačná časť | * Písanie, 5. zošit, strana 7   + precvičenie písania      * Didaktická hra *Vlny*   + tvorenie slov s novou hláskou * Písanie, 5. zošit, strana 7   + písanie slov a vety | 20´ | Žiaci napíšu vystretou rukou vo vzduchu tvar veľkého písaného *D*.  Potom predpíšeme na tabuľu slabiky a slová s písmenom *D*, žiakov upozorníme na pripojenie písmen. Žiaci si najskôr nacvičia písanie v cvičnom zošite, potom samostatne píšu do predpisového zošita. Upozorníme ich, aby nezabudli prečítať a skontrolovať, čo napísali.  Prácu žiakov priebežne kontrolujeme.  Po napísaní horného bloku riadkov na strane prerušíme písanie. Spoločne prečítame slovo *ŽLTÁ* napísané na farbičke. Žiaci vyfarbia žltou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Dôvodom zaradenia hry je okamžitá spätná väzba na to, či žiaci vedia vymyslieť slovo s hláskou *T* na začiatku, vo vnútri alebo na konci slova.  Žiakom povieme, aby sa postupne postavili a povedali slovo s hláskou *T*. Žiaci vstávajú z lavíc v poradí, ako sedia, po vyslovení slova zostanú stáť. Keď sa takýmto spôsobom všetci vystriedajú, začnú opäť tvoriť slová s hláskou *T*, ale žiaci si po splnení zadania sadnú. Státím a sadnutím žiaci pripomínajú pohyb vlny (ako pri športových podujatiach na tribúne). Aby boli „vlny“ rýchlejšie, môžeme žiakov rozdeliť na skupiny podľa radov lavíc, v ktorých sedia (každý rad spraví samostatnú vlnu).  Skôr než žiaci začnú nacvičovať písanie nových slov, každé slovo najskôr nahlas povedia, rozložia ho na hlásky a povedia počet hlások v slove. Potom žiaci slová napíšu do cvičného zošita a neskôr do predpisového zošita. Slová po napísaní pozorne prečítajú a skontrolujú.  Prácu žiakov priebežne kontrolujeme a hodnotíme a chválime ich za pokrok.  Pri sebahodnotení sa žiaci môžu zamerať na správne pripojenie písmena *D* v slovách.  Žiaci môžu zakrúžkovať žltou farbičkou slovo, ktoré sa im najviac vydarilo. |
| 4. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. Žiaci môžu zopakovať mená, ktoré sa naučili písať. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *D, d***  Písanie – **veľké písané *D,* malé písané *d*** | |
| **Prierezové témy** | Regionálna výchova a tradičná ľudová kultúra  Osobnostný a sociálny rozvoj | |
| **Medzipredmetové**  **vzťahy** | Prírodoveda | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Precvičovať fonematické uvedomovanie zakončenia slova  b.1) Čítať všetky tvary písmen *D, d*  b.2) Čítaťslová a vety vytvorené z daných písmen  b.3) Čítať s porozumením  d.1) Reprodukovať rozprávanie  d.2) Používať spisovnú výslovnosť |
| psychomotorické | c.1) Písať správne písané i tlačené tvary písmen *D, d*  c.2) Písať správne slová a vety vytvorené z daných písmen |
| afektívny | d.3) Vyjadriť vzťah k prírode |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 5. zošit, maňuška HUPSA, kartičky s vetami napísanými po slovách, obrázky, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slová a vety s novým písmenom *(1. úroveň – zapamätanie)* 2. vytvoriť nové slovo podľa zadania *(3. úroveň – aplikácia)* 3. vyriešiť hádanku *(2. úroveň – porozumenie)* 4. tvoriť vety podľa zadania *(3. úroveň – aplikácia)* 5. identifikovať informáciu z textu *(2. úroveň – porozumenie)* 6. písať správne malé písané *d (1. úroveň – zapamätanie)* 7. vyjadriť vzťah k prírode a turistike *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť PÍSANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Písanie, 5. zošit, strana 8   + rozcvičenie rúk   + ukážka správneho tvaru a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *d* v záložkách pod sebou. Žiaci prečítajú všetky tvary písmena *d* a povedia, ktoré písmeno sa budú učiť písať (je vyznačené ružovou farbou).  Na multimediálnom disku k šlabikáru spustíme program s animáciou postupu správneho písania malého písaného *d*, *MMD/Nácvičné obdobie/písmeno D/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme, prípadne zastavíme na mieste, kde chceme upozorniť na zmenu smeru písania a žiaci opisujú pohyb pera. Potom píšu tvar malého písaného *d* vystretou rukou vo vzduchu spolu s animáciou.  Žiaci nacvičujú písanie malého písaného *d* v cvičnom zošite. |
| 3. fixačná časť | * Písanie, 5. zošit, strana 8   + nácvik písania veľkého tvaru písmena      * + precvičovanie grafickej podoby písmena      * Písanie, 5. zošit, strana 8   + písanie slabík s písmenom *d*do riadkov | 12´ | Keď žiaci zvládli tvar písmena v cvičnom zošite, pokračujú v predpisovom zošite. Najskôr obťahujú tvar malého písaného *d,* ktorý je doplnený šípkami s číslami vyjadrujúcimi postupnosť pri jeho písaní. Žiaci najskôr opíšu postup*,* potomobťahujú tvar písmena rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary malého písaného *d*. Cieľom tejto úlohy je utvrdiť si správnu grafickú podobu malého písaného *d*. Žiakov priebežne kontrolujeme.  Žiaci obtiahnu veľký tvar písmena *d* v prvom riadku, môžu písať ceruzkou alebo farbičkami. Upozorníme ich na šípky a bodky – správny smer a rozstupy písmen pri písaní. Na tabuľu predpíšeme slabiky a zvýrazníme spojovaciu čiaru.    Pri sebahodnotení sa žiaci môžu zamerať na správnu výšku písmena. Žiaci môžu zakrúžkovať modrou farbičkou dve slabiky, ktoré sa im najviac vydarili. |
|  | **1. hodina, časť ČÍTANIE** |  |  |
| 1. opakovanie a expozičná časť | * Precvičovanie čítania   + práca skupín na stanovištiach * Šlabikár, strana 24, úloha 1 a)   + tvorenie slov podľa zadania | 15´ | V tejto časti hodiny môžeme žiakov rozdeliť na tri skupiny. Budú postupne pracovať na troch stanovištiach. Najskôr žiakom vysvetlíme, čo budú robiť pri magnetickej tabuli, na koberci a v lavici. Skupiny sa striedajú na stanovišti po 5 minútach.  **Prvá skupina** sa presunie mimo lavíc, aby mali žiaci priestor na didaktickú hru. Máme pripravené kartičky so slovami tvoriacimi vetu, každá veta je napísaná inou farbou alebo iným typom písma. Kartičky spustíme z výšky na zem – „napršia“ ako dážď (je to didaktická hra *Dážď zo slov*). Žiaci z nich skladajú vety. Ak nemáme vetu pre každého žiaka, môžu pracovať vo dvojiciach. (Vety, ktoré môžeme použiť: *Moja bunda je zelená. Danka má nové sandále. V malej nádobe je voda. Dominik spadol z bicykla. Ujo Denis si postavil dom. Táto nová budova je vysoká. Z domu sa valí sivý dym. To bol tvoj nápad? Milada je dávno doma...*)  **Druhá skupina** bude pracovať pri magnetickej tabuli, kde sú pripnuté kartičky so známymi slovami a obrázky. Obrázky sú pripnuté okolo slov. Žiaci spájajú slová s obrázkami. Ak nemáme dostatok obrázkov pre každého žiaka, slová môžeme napísať rôznym typom písma, aby každý žiak mohol priradiť dvojicu (napr. *dom*, *bunda, deka, dúha, sandále, sudy, dym, jahody, mydlo, sedadlo, sedlo, nádoba, domino, umývadlo, vidly, ananás,* *zajac*, *ovca, opica, zákusok, koza, zámok, zuby, auto, autobus, huby, bábika, holuby, mobil, balík, klobúk, kabelka,* *kabát, metla, lopta, lopata, kohút,* *motyka, husle, kapusta, noviny, záclona, balón, bazén, nohavice, melón...*).  **Tretia skupina** pracuje v laviciach spolu s učiteľom. Žiaci riešia úlohu zo šlabikára, strana 27, úloha 1 a). Spoločne prečítajú neúplné slová a doplnia do každého *-dlo*. Slová dopíšu a prečítajú.  Po uplynutí určeného časového úseku sa žiaci presúvajú na ďalšie stanovište. Prácu žiakov priebežne kontrolujeme a chválime ich za samostatnosť.  Pri riešení úlohy môžeme použiť *MMD/Nácvičné obdobie/písmeno D/Práca so šlabikárom/str. 27, úloha 1.* |
| 2. fixačná časť | * Šlabikár, strana 27, úloha 1 b)      * Šlabikár, strana 27, úloha 2 | 5´ | Nové slová, ktoré sa končia na *-dlo* žiaci vymýšľajú spoločne (*hrdlo*, *zrkadlo*, *svietidlo*, *lákadlo*, *meradlo*, *strašidlo*, *sídlo*, *žihadlo*, *tienidlo*, *pravidlo*, *plavidlo*, *pádlo*...). Niektoré napíšu na tabuľu a do šlabikára (napr. *svietidlo*, *sídlo*, *umývadlo*, *plavidlo*).  HUPS môže povedať žiakom, že má rád hádanky a jednu videl aj v šlabikári. Poprosí prvákov, aby mu ju pomohli prečítať a uhádnuť.  So žiakmi spoločne prečítame text hádanky a vysvetlíme im odpoveď v zátvorke. Riešenie *oblaky* žiaci dopíšu na linajku.  Viac hádaniek nájdeme na *MMD/Nácvičné obdobie/písmeno D/Interaktívne hry/Hádaj, na čo myslím.* |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci rukou vo vzduchu napíšu tvar malého písaného *d* a zopakujú niektoré slová, ktoré sa končia na *-dlo.* |
|  | **2. hodina, časť ČÍTANIE** |  |  |
| 1. úvodná časť | * Opakovanie   + čítanie známych slov | 3´ | Žiaci môžu spoločne čítať slová z ponuky slov v šlabikári na strane 26. |
| 2. fixačná časť | * Šlabikár, strana 27, úloha 3   + čítanie krátkych viet so správnou intonáciou      * Didaktická hra *Drep* – *skok („Klamaná“)*   + identifikovanie informácie z textu * Šlabikár, strana 27, úloha 4 | 20´ | Žiaci čítajú spoločne s HUPSOM rovnomerným pomalším a plynulým tempom. Text je určený najmä na nácvik techniky čítania, preto sa pri čítaní zameriame predovšetkým na správnosť a plynulosť, intonáciu priamej reči. Potom číta každý žiak po jednej vete, môžu sa striedať dvojice alebo skupinky.  Po prečítaní textu sa HUPS môže spýtať žiakov, či aj oni chodievajú s rodičmi do prírody. V krátkom riadenom rozhovore žiaci povedia, či majú radi prírodu a čo sa im na výletoch do prírody páči alebo nepáči.  Opis hry je v metodických komentároch. Dôvodom jej zaradenia je precvičenie pamäti, identifikovanie slov, ktoré boli alebo neboli v texte, zmena činnosti na hodine.  Pri riešení úlohy b) žiaci povedia HUPSOVI, čo bolo v batohu. Slová môžu napísať aj na tabuľu. Do šlabikára píše každý samostatne. Prácu priebežne kontrolujeme. (Riešenie: *voda, jedlo, jablká, jahody, mapa.*)  HUPS sa môže spýtať žiakov, či vedia, porovnať dvojice slov v dominových kockách. Žiaci najskôr spoločne čítajú dvojice slov vpísané do dominových kociek. Potom povedia, že slová sa líšia jedným písmenom. Žiaci pozorujú a pokúsia sa vysvetliť HUPSOVI zmenu významu slova pri zmene jedného písmena. Slová môžu použiť vo vetách.  Pri riešení úlohy môžeme použiť *MMD/Nácvičné obdobie/písmeno D/Práca so šlabikárom/str. 27, úloha 4.* |
|  | **2. hodina, časť PÍSANIE** |  |  |
| 1. expozičná časť | * Písanie, 5. zošit, strana 9   + rozcvičenie rúk   + písanie slov | 10´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Žiaci napíšu vystretou rukou vo vzduchu tvar malého písaného *n*.  Potom predpíšeme na tabuľu slová z predpisového zošita. Skôr než žiaci začnú nacvičovať písanie nových slov, každé slovo najskôr nahlas povedia, rozložia ho na hlásky a povedia počet hlások v slove. Môžeme sa ich spýtať, či rozumejú slovu a vedia ho použiť vo vete. Potom žiaci slová napíšu do cvičného zošita a neskôr do predpisového zošita. Slová po napísaní pozorne prečítajú a skontrolujú.  Prácu žiakov priebežne kontrolujeme a hodnotíme.  Po napísaní horného bloku riadkov na strane prerušíme písanie.  Spoločne prečítame slovo *ŽLTÁ* napísané na farbičke. Žiaci vyfarbia žltou farbou plôšku, ktorá predeľuje stranu. Cieľom je zmena činnosti a uvoľnenie zápästia. |
| 2. fixačná časť | * Didaktická hra *Povedz vetu* * Písanie, 5. zošit, strana 9   + písanie slov a vety | 10´ | Opis hry je v metodických komentároch. Dôvodom jej zaradenia je precvičiť si tvorenie slov s hláskou *D* a použiť ich vo vete. Žiaci si sadnú do kruhu v zadnej časti triedy. Potrebujú malú loptičku, ktorú si budú hádzať v kruhu.  Pri písaní dolného bloku slov žiaci pokračujú podobne ako pri písaní slov v hornej časti strany. Slová, ktoré žiaci nestihli napísať v škole, môžeme zadať ako domácu úlohu.  Pri sebahodnotení sa žiaci môžu zamerať na dodržiavanie správneho sklonu čiary v písmene *d* v slovách.  Žiaci môžu zakrúžkovať modrou farbičkou v každom riadku slovo, ktoré sa im najviac vydarilo. |
| 3. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu povedať názvy ovocia, v ktorých je hláska *D*. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *D, d***  Písanie – **veľké písané *D,* malé písané *d*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Matematika | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítaťslová a vety vytvorené z daných písmen  a.2) Čítať s porozumením  c.1) Počúvať a zopakovať rozprávanie  c.2) Používať spisovnú výslovnosť |
| psychomotorické | b.1) Písať správne písané i tlačené tvary písmen *D, d*  b.2) Písať správne slová a vety vytvorené z daných písmen |
| afektívny | c.3) Rozprávať o kamarátstve |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 5. zošit, maňuška HUPSA, Pracovný zošit k HUPSOVMU šlabikáru LIPKA, kartičky so slovami, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať vety so správnou intonáciou *(1. úroveň – zapamätanie)* 2. čítať rolové čítanie *(2. úroveň – porozumenie)* 3. zapísať informáciu z textu *(2. úroveň – porozumenie)* 4. dokresliť obrázok podľa informácie vo vete *(2. úroveň – porozumenie)* 5. tvoriť vety podľa zadania *(3. úroveň – aplikácia)* 6. písať tlačené tvary písmen *D, d (1. úroveň – zapamätanie)* 7. napísať slovo znázornené obrázkom *(2. úroveň – porozumenie)* 8. rozprávať o tom, ako sa správame k svojim kamarátom *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Šlabikár, strana 28, úloha 5 | 10´ | HUPS môže povedať žiakom, že sa mu snívalo o drakoch z rozprávky. Neboli to však zlé draky. Boli kamaráti, ale občas sa medzi sebou pohádali. HUPS sa spýta žiakov, či sa aj oni občas so svojimi kamarátmi pohádajú, ale zostávajú stále kamaráti. Žiaci v krátkom riadenom rozhovore hovoria o svojom vzťahu ku kamarátom. Potom spoločne pomalým a plynulým tempom prečítajú text *HUPSOV sen*. Pri opakovanom čítaní sa môžu striedať v čítaní po jednej vete jednotlivé rady (ako žiaci sedia). |
| 3. fixačná časť | * Didaktická hra *Rýchle slová* * Šlabikár, strana 28, úloha 5   + rolové čítanie   + zápis informácie z textu * Šlabikár, strana 28, písanie tlačených písmen | 30´ | Opis didaktickej hry je v metodických komentároch. Dôvodom jej zaradenia je precvičenie rýchleho a pohotového čítania známych slov a zmena činnosti na hodine. Pri hre sa môžu žiaci postaviť vedľa lavice alebo prejsť do zadnej časti triedy.  Text čítajú žiaci opakovane, môžeme určiť, kto bude čítať rozprávača, kto bude prvá a druhá dračia hlava. V rolovom čítaní sa žiaci striedajú. Dbáme na správnu intonáciu priamej reči.  Žiaci si pozorne prezrú ilustráciu a rozhodnú, ktorá z dračích hláv na obrázku je zábavná. Riešenie vyplýva z mimiky dračích hláv, nie z textu. Zábavnej hlave draka nakreslia čiapku. Odlíšenie hláv je dôležité aj pre riešenie časti úlohy c). Žiaci potom vpíšu do bublín vety (K zábavnej hlave s čiapkou napíšu vetu: *Domino je zábavné.* K hádavej hlave: *Tak mi to domino daj!*). Aby sa im vety „zmestili“ do bubliny, môžu si vyznačiť dva riadky a písať „drobným“ písmom. Ak žiaci nezvládnu malé písmo, môžu si dať farebné značky k červeným vetám a do bublín tak, aby bolo jasné, ktorá veta do ktorej bubliny patrí.  Žiaci najskôr napíšu tvary písmen vystretou rukou vo vzduchu, potom ich píšu do šlabikára. Pracujú samostatne. Priebežne ich prácu kontrolujeme a individuálne hodnotíme.  Pri nácviku písania tlačených tvarov písmen môžeme využiť pracovné listy na *MMD/Nácvičné obdobie/písmeno D/Pracovný list písmeno D, Pracovný list písmeno d.*  Pri riešení úlohy môžeme použiť *MMD/Nácvičné obdobie/písmeno D/Práca so šlabikárom/tlačené d, D.*  Keď žiaci dopíšu tvary tlačených písmen, samostatne riešiaHUPSOVU úlohu. Niektorých žiakov vyzveme, aby povedali svoje napísané slová vo vetách. Všetkých žiakov pochválime za samostatnú prácu. |
| 4. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu povedať, či sa radi hrajú hru *domino*. |
|  | **2. hodina** |  |  |
| 1. úvodná časť | * Didaktická hra *Tichá* | 3´ | Dôvodom zaradenia hry je opakovanie čítania slov a určovanie ich významu. Môžeme použiť kartičky so slovami z predchádzajúcich hodín.  Otázky zameriame na určenie významu ukázaného slova (napr. ak je na kartičke slovo *nádoba*, môžeme sa spýtať, či tam môžeme dať vodu...). |
| 2. expozičná časť | * Pracovný zošit, strana 26, čítanie o zvieratách      * Pracovný zošit, strana 26, úloha 1, 2   + hľadanie slov v radoch písmen   + písanie slova znázorneného obrázkom | 20´ | So žiakmi sa môžeme presunúť do zadnej časti triedy (mimo lavíc).  Žiaci pomenujú všetky tvary písmena *D* a prečítajú názov zvieraťa *DAMAN*, o ktorom sa dozvedia niečo viac z pracovného zošita. Skôr než im o ňom niečo prečítame, spýtame sa, či zviera poznajú a čo je podľa ilustrácie preň charakteristické. Potom im prečítame informáciu o *damanovi*.  Žiakom vysvetlíme zadania oboch úloh, budú ich riešiť ako samostatnú prácu. V slove *búdka* (obr. 4 v úlohe 2) upozorníme žiakov na písanie *D* vo vnútri slova. Potom môžeme žiakov rozdeliť na dve skupiny.  **Prvá skupina** samostatne rieši úlohy 1 a 2 v pracovnom zošite.  **Druhá skupina** číta spolu s učiteľom text z textovej prílohy na nácvik techniky čítania na strane 2 (je umiestnená v strede šlabikára). Pracujeme podľa individuálnych potrieb žiakov.  Prácu skupín po dohodnutom časovom úseku vymeníme.  Samostatnú prácu žiakov spoločne skontrolujeme. (Riešenie úlohy č. 1: *malá búda, tmavý dym, zelené mydlo*. Riešenie tajničky z úlohy 2: *BODKA*.) |
| 3. fixačná časť | * Didaktická hra *Nezbedný vietor* * Pracovný zošit, strana 26, úloha 3   + dokreslenie obrázkov podľa informácie z vety      * Pracovný zošit, strana 26, úloha 4 | 20´ | Dôvodom zaradenia didaktickej hry je opakovanie čítania známych slov napísaných písaným i tlačeným písmom.  Na magnetickej tabuli sú dva stĺpce slov. V prvom stĺpci sú známe slová napísané písaným písmom na tabuľu a vedľa nich pripnuté kartičky s tými istými slovami napísanými tlačeným písmom tak, aby tvorili dvojice *(Adam, nádoba, sedlo, vidly, sandále, búda, bunda, dom, sudy, spadol, dátum, nápad, mladý, nadpis, móda, sused, medový...*). Žiaci najskôr prečítajú všetky slová v oboch stĺpcoch. Potom im HUPS povie, aby sa otočili chrbtom k slovám. Môžu zaspievať krátku pieseň. Počas spievania premiestnime niektoré slová na kartičkách tak, aby netvorili dvojice tlačených a písaných tvarov tých istých slov. HUPS povie žiakom, že sa môžu pozrieť na slová, ktoré nezbedný vietor rozfúkal. Úlohou žiakov je znova vytvoriť dvojice rovnakých slov.  Ak nemáme v triede dostatočne veľkú magnetickú tabuľu, môžeme pracovať na zemi (všetky slová sú napísané na kartičkách – tlačené i písané tvary).  HUPS môže vysvetliť žiakom zadanie úlohy. Žiaci ho zopakujú. Najprv povedia riešenie úlohy. Potom pracujú samostatne. Je vhodné určiť si, ako dlho budú dokresľovať obrázky, aby stihli vypracovať celú úlohu.  Priebežne ich prácu kontrolujeme a hodnotíme.  Úlohu žiaci vypracujú samostatne.  Pri sebahodnotení sa žiaci môžu zamerať na správne riešenie krížovky v druhej úlohe. |
| 4. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu povedať mená spolužiakov, ktorí majú vo svojom mene alebo priezvisku hlásku *D*. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *R, r***  Písanie – **veľké písané *R,* malé písané *r*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Prírodoveda | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *R* v reči  a.2) Určiť hlásku *R* na začiatku, vo vnútri a na konci slova  b.1) Čítať všetky tvary písmen *R, r*  b.2) Čítaťslabiky, slová a vety vytvorené z daných písmen  b.3) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *R, r*  c.2) Písať správne slabiky, slová a vety vytvorené z daných písmen |
| afektívny | d.4) Rozprávať o tom, čo pomáha pri prekonávaní strachu |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 5. zošit, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *R* v reči *(1. úroveň – zapamätanie)* 2. sluchovo určiťpozíciu hlásky *R* na začiatku, vo vnútri a na konci slova *(2. úroveň – porozumenie)* 3. určiť grafickú podobu tvarov písmena *R (1. úroveň – zapamätanie)* 4. čítať všetky tvary písmena *R (1. úroveň – zapamätanie)* 5. tvoriť vety podľa zadania *(3. úroveň – aplikácia)* 6. nakresliť ilustráciu k príbehu podľa svojej predstavy *(3. úroveň – aplikácia)* 7. písať správne veľké písané *R (1. úroveň – zapamätanie)* 8. rozprávať o tom, čo mu pomáha pri prekonávaní strachu *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 2´ | HUPS môže povedať žiakom, že sa dnes dozvedia o tom, ako sa raz bál, nie však búrky a bleskov, ale niečoho v starej rúre na pečenie. Ako sa to všetko stalo, sa prváci dozvedia zo šlabikára. Najskôr sa naučia poznať a čítať rodinku nového písmena, ktoré je na začiatku slova *rúra.* Žiaci určia písmeno. |
| 3. expozičná časť | * Vyvodenie tvarov písmena *R* na nápovednej tabuli      * Šlabikár, strana 29, vyvodenie všetkých tvarov písmena *R*      * Šlabikár, strana 29   + práca s vyvodzovacími obrázkami      * Didaktická hra *Vlny*   + tvorenie slov s novou hláskou | 5´ | Žiakom ukážeme nápovedný obrázok raka na nápovednej tabuli. Určia a pomenujú prvú hlásku v názve obrázka.  Na nápovednej tabuli s písmenom *R* predstavíme rodinku písmena *R: veľké* *tlačené R, malé tlačené r, veľké písané R, malé písané r*.  Spoločne so žiakmi opakujeme názvy písmen. Rodinku písmena *R* môžu žiaci predstaviť aj HUPSOVI.  Žiaci si otvoria šlabikár na strane 29, pomenujú nápovedný obrázok a prečítajú všetky tvary písmena *R* pod nápovedným obrázkom.  Žiaci pomenujú trojice obrázkov v jednotlivých riadkoch a určia pozíciu hlásky *R* v slovách. Žiaci môžu hovoriť ďalšie slová s hláskou *R* a určiť jej pozíciu v slove. Slová môžu použiť vo vetách. Opäť dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Pri riešení úlohy môžeme použiť *MMD/Nácvičné obdobie/písmeno R/Vyvodzovacie obrázky.*    Dôvodom zaradenia hry je okamžitá spätná väzba na to, či žiaci vedia vymyslieť slovo s hláskou *R* na začiatku, vo vnútri alebo na konci slova.  Žiakom povieme, aby sa postupne postavili a povedali slovo s hláskou *R*. Žiaci vstávajú z lavíc v poradí, ako sedia, po vyslovení slova zostanú stáť. Keď sa takýmto spôsobom všetci vystriedajú, začnú opäť tvoriť slová s hláskou *R*, ale žiaci si po splnení zadania sadnú. Státím a sadnutím žiaci pripomínajú pohyb vlny (ako pri športových podujatiach na tribúne). Aby boli „vlny“ rýchlejšie, môžeme žiakov rozdeliť na skupiny podľa radov lavíc, v ktorých sedia (každý rad spraví samostatnú vlnu). |
| 4. fixačná časť | * Motivačný text *Škrabot v rúre*   + počúvanie príbehu o HUPSOVI   + rozhovor o prečítanom texte      * Šlabikár, strana 29, úloha   + nakreslenie ilustrácie | 15´ | So žiakmi sa presunieme do zadnej časti triedy (mimo lavíc).  Žiakom prečítame príbeh. Z textu sa dozvedia, že v starej rúre čosi šramotí. HUPS nevie zistiť, čo to je. Príbeh je veľmi dramatický. Napätie sa násobí až po koniec textu, no ani tam žiaci nezistia, čo v rúre šramotí.  Žiaci si vypočujú text, prípadne ho môžu prečítať aj sami. Po prečítaní textu v krátkom riadenom rozhovore žiaci hovoria o tom, čoho sa boja a ako predchádzajú strachu*.*  Po rozhovore žiaci prerozprávajú príbeh. Dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  V texte sa nachádza slovo odlíšené iným typom písma. Vysvetlenie významu zvýrazneného slova nájdeme v HUPSOVOM slovníku, *MMD/Nácvičné obdobie/písmeno R/HUPSOV SLOVNÍK/str. 29 Škrabot v rúre.*  Pri riešení úlohy žiaci pracujú samostatne. |
|  | **1. hodina, časť PÍSANIE** |  |  |
| 1. expozičná časť | * Písanie, 5. zošit, strana 10   + rozcvičenie rúk   + ukážka správneho tvaru a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *R* v záložkách pod sebou. Žiaci prečítajú všetky tvary písmena *R* a povedia, ktoré písmeno sa budú učiť písať (je vyznačené ružovou farbou).  Na multimediálnom disku k šlabikáru spustíme program s animáciou postupu správneho písania veľkého písaného *R*, *MMD/Nácvičné obdobie/písmeno R/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *R* vystretou rukou vo vzduchu spolu s animáciou.  Žiaci potom nacvičujú písanie veľkého písaného *R* v cvičnom zošite. |
| 2. fixačná časť | * Písanie, 5. zošit, strana 10   + nácvik písania veľkého tvaru písmena      * + precvičovanie grafickej podoby písmena      * Písanie, 5. zošit, strana 10   + písanie tvarov písmena *R*a slabiky | 10´ | Keď žiaci zvládli tvar písmena v cvičnom zošite, pokračujú v predpisovom zošite. Najskôr obťahujú tvar veľkého písaného *R,* ktorý je doplnený šípkami s číslami vyjadrujúcimi postupnosť pri jeho písaní. Žiaci najskôr opíšu postup*,* potomobťahujú tvar písmena rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary veľkého písaného *R*. Cieľom tejto úlohy je utvrdiť si správnu grafickú podobu veľkého písaného *R*. Žiakov priebežne kontrolujeme.  Žiaci obtiahnu veľký tvar písmena *R* v prvom riadku, môžu písať ceruzkou alebo farbičkami. Upozorníme ich na šípky a bodky – správny smer a rozstupy písmen pri písaní. Do riadkov s pomocnými linajkami žiaci píšu perom. Na tabuľu môžeme napísať slabiky *Ru, Ro* a vyznačiť spojovaciu čiaru.    Pri sebahodnotení sa žiaci môžu zamerať na písanie správneho tvaru „slzy“ písmena *R*. Žiaci môžu zakrúžkovať hnedou farbičkou v každom riadku dve písmená a slabiky, ktoré sa im najviac vydarili. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci ešte raz prečítajú všetky tvary nového písmena *R* a rukou vo vzduchu napíšu tvar veľkého písaného *R.* |
|  | **2. hodina** |  |  |
| 1. úvodná časť | * Opakovanie   + čítanie známych viet z tabule | 3´ | Žiaci môžu čítať známe vety z tabule (napr. *Denisa spadla do blata. Dana a Adam idú domov. Doma máme nové mydlo. Dita má belasé sandále. Ocko leje vodu do suda. Betka umýva nádobu. Ujo postavil novú búdu. Daj vodu do suda!...*). |
| 2. expozičná časť | * Šlabikár, strana 29, príbeh o HUPSOVI   + krátka reprodukcia príbehu * Šlabikár, strana 29   + čítanie slov s novým písmenom      * Didaktická hra *Hádankostroj* | 20´ | HUPS môže povedať žiakom, že by ešte rád počul príbeh o tom, ako sa bál niečoho, čo šramotilo v starej rúre na pečenie. Poprosí prvákov, aby mu príbeh prerozprávali. Žiakov vyzveme, aby príbeh hovorili čo najviac dramaticky, napínavo.  So žiakmi sa môžeme presunúť do zadnej časti triedy (mimo lavíc), šlabikáre a farbičky majú so sebou.  Žiaci najskôr môžu spoločne prečítať každý riadok rovnomerným pomalším a plynulým tempom. Potom môžu čítať jedno slovo nahlas, druhé potichu. Pri opakovanom čítaní môžu nahlas čítať iba slová, ktoré sa začínajú písmenom *R* alebo *r*.  Potom môžu čítať vo dvojiciach slová v stĺpcoch rozdelené na slabiky. Opäť čítajú všetci slabiky a slová, ale tak, že čítajú stĺpce súvisle ako vlnovku (každý druhý stĺpec začnú čítať zospodu, aby nadviazali na posledné slovo predchádzajúceho stĺpca). Dôležité je, aby mali žiaci rovnaké tempo čítania a „nestratili“ sa v texte.  Žiaci môžu podčiarknuť jednou farbou všetky zvieratá (*rak, ryba*), inou farbou všetky rastliny (*tráva, repa*).  Pri riešení úlohy môžeme použiť *MMD/Nácvičné obdobie/písmeno R/Práca so šlabikárom/str. 29, NOVÉ SLOVÁ.*  Opis hry je v metodických komentároch. Dôvodom jej zaradenia je precvičenie logického myslenia a vyjadrovania žiakov, čítanie slov a orientácia v texte. Pri hre žiaci pracujú so slovami z predchádzajúcej úlohy. Jeden žiak bude tvoriť hádanku, ostatní hľadajú správne riešenie v slovách v úlohe. Napr. *Je to zviera. Slovo je v riadku s červeným trojuholníkom.* Odpoveď: *ryba*. *Je to chlapčenské meno. Slovo hľadajte vo všetkých stĺpcoch.* Odpoveď: *Radko*.  Rozsah slov, medzi ktorými žiaci hľadajú odpoveď, môžeme rozšíriť na niekoľko stĺpcov alebo riadkov naraz. |
| 3. fixačná časť | * Písanie, 5. zošit, strana 11   + precvičenie písania      * Didaktická hra *Hľadaj dvojicu* * Písanie, 5. zošit, strana 11   + písanie slov a vety | 20´ | Žiaci napíšu vystretou rukou vo vzduchu tvar veľkého písaného *R*.  Potom predpíšeme na tabuľu mená s písmenom *R*, žiakov upozorníme na pripojenie písmen. Žiaci si najskôr nacvičia písanie v cvičnom zošite, potom samostatne píšu do predpisového zošita. Upozorníme ich, aby nezabudli prečítať a skontrolovať, čo napísali.  Prácu žiakov priebežne kontrolujeme.  Po napísaní horného bloku riadkov na strane prerušíme písanie. Spoločne prečítame slovo *HNEDÁ* napísané na farbičke. Žiaci vyfarbia hnedou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Opis didaktickej hry je v metodických komentároch. Dôvodom jej zaradenia je precvičenie čítania a priraďovania tlačeného a písaného tvaru toho istého slova. Môžeme použiť slová: *lekvár, rybník, breza, obrus, koberec, tráva, búrka, cukor, marec, apríl, mokrý, presný...*  Žiaci samostatne píšu do predpisového zošita. Prácu priebežne kontrolujeme a žiakov chválime za ich pokrok.  Pri sebahodnotení sa žiaci môžu zamerať na dodržiavanie správneho rozstupu slov vo vete.  Žiaci môžu zakrúžkovať zelenou farbičkou slovo, ktoré sa im najviac vydarilo. |
| 4. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. Žiaci môžu zopakovať všetky mená začínajúce písmenom *R*, ktoré sa naučili písať. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *R, r***  Písanie – **veľké písané *R,* malé písané *r*** | |
| **Prierezové témy** | Dopravná výchova | |
| **Medzipredmetové**  **vzťahy** | Prírodoveda | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať všetky tvary písmen *R, r*  a.2) Čítaťslová a vety vytvorené z daných písmen  a.3) Čítať s porozumením  c.1) Reprodukovať rozprávanie  c.2) Používať spisovnú výslovnosť |
| psychomotorické | b.1) Písať správne písané i tlačené tvary písmen *R, r*  b.2) Písať správne slová a vety vytvorené z daných písmen |
| afektívne | c.3) Rozprávať o povolaniach  c.4) Rozprávať o dodržiavaní dopravných predpisov |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 4. zošit, maňuška HUPSA, kartičky s vetami napísanými po slovách, obrázky, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slová a vety s novým písmenom *(1. úroveň – zapamätanie)* 2. napísať slová znázornené na obrázkoch *(2. úroveň – porozumenie)* 3. tvoriť vety podľa zadania *(3. úroveň – aplikácia)* 4. písať správne malé písané *r (1. úroveň – zapamätanie)* 5. rozprávať o povolaniach *(2. úroveň – reagovanie)* 6. rozprávať o dodržiavaní dopravných predpisov *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Motivačné rozprávanie * Šlabikár, strana 30, úloha 1   + písanie názvov povolaní znázornených na obrázkoch | 15´ | HUPS môže povedať žiakom, že v knižnici našiel knihu o povolaniach. Nevie presne, čo to slovo znamená. Boli tam však obrázky dospelých ľudí v rôznych pracovných odevoch alebo s pracovným náradím. Podobné obrázky videl aj v šlabikári. Prosí preto prvákov, aby mu vysvetlili, čo znamená slovo *povolanie*.  Žiaci najskôr povedia, čo muži na obrázkoch robia, potom povedia názov povolaní znázornených obrázkami. V krátkom riadenom rozhovore sa spýtame žiakov, či rozumejú slovu *povolanie*. Môžu povedať, čím sú ich otcovia alebo čím by chceli byť oni, keď vyrastú.  Potom napíšu veľkými tlačenými písmenami názvy povolaní na obrázkoch (*MURÁR, LEKÁR, KOMINÁR*). Do posledného obrázka dokreslia povolanie, ale jeho názov sa musí končiť písmenom *R* (napr. *PEKÁR, STOLÁR, MALIAR...*). Vopred si určíme čas, koľko môže trvať kreslenie obrázka.  Pri riešení úlohy môžeme použiť *MMD/Nácvičné obdobie/písmeno R/Práca so šlabikárom/str. 30, úloha 1.* |
| 3. fixačná časť | * Didaktická hra *Vety spia* | 5´ | Dôvodom zaradenia didaktickej hry je precvičiť skladanie a čítanie viet. Pripravíme si vety, ktoré napíšeme po slovách na kartičky. Každá veta by mala byť napísaná inou farbou alebo iným typom písma. Kartičky rozdáme žiakom (každý má aspoň jednu kartičku). Najskôr všetci prečítajú svoje slová. Potom si ľahnú na lavicu, akoby spali. Učiteľ povie: *Zobudí sa a pred tabuľu príde veta...* Povie niektorú z viet, ktoré napísal po slovách na kartičky. Žiaci, ktorí majú slová z danej vety, sa postavia a pred tabuľou sa zoradia tak, aby bol slovosled správny. Ostatní žiaci potom vetu prečítajú. Môžeme použiť tieto vety: *Roman má rád jahodový sirup. Tibor je prvák. Ujo Karol má modrý traktor. Strýko Emil kúpil nové dvere. Potrebujeme vysoký rebrík. Vrabec sedel na konári...* |
|  | **1. hodina, časť PÍSANIE** |  |  |
| 1. expozičná časť | * Písanie, 5. zošit, strana 12   + rozcvičenie rúk   + ukážka správneho tvaru a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *r* v záložkách pod sebou. Žiaci prečítajú všetky tvary písmena *r* a povedia, ktoré písmeno sa budú učiť písať (je vyznačené ružovou farbou).  Na multimediálnom disku k šlabikáru spustíme program s animáciou postupu správneho písania malého písaného *r*, *MMD/Nácvičné obdobie/písmeno R/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme, prípadne zastavíme na mieste, kde chceme upozorniť na zmenu smeru písania a žiaci opisujú pohyb pera. Potom píšu tvar malého písaného *r* vystretou rukou vo vzduchu spolu s animáciou.  Žiaci nacvičujú písanie malého písaného *r* v cvičnom zošite. |
| 2. fixačná časť | * Písanie, 5. zošit, strana 12   + nácvik písania veľkého tvaru písmena      * + precvičovanie grafickej podoby písmena      * Písanie, 5. zošit, strana 12   + písanie písmen a slov | 12´ | Keď žiaci zvládli tvar písmena v cvičnom zošite, pokračujú v predpisovom zošite. Najskôr obťahujú tvar malého písaného *r,* ktorý je doplnený šípkami s číslami vyjadrujúcimi postupnosť pri jeho písaní. Žiaci najskôr opíšu postup*,* potomobťahujú tvar písmena rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary malého písaného *r*. Cieľom tejto úlohy je utvrdiť si správnu grafickú podobu malého písaného *r*. Žiakov priebežne kontrolujeme.  Žiaci obtiahnu veľký tvar písmena *r* v prvom riadku, môžu písať ceruzkou alebo farbičkami. Upozorníme ich na šípky a bodky – správny smer a rozstupy písmen pri písaní.  Slová *rak* a*ruka* si žiaci môžu najskôr nacvičiť v cvičnom zošite a potom písať do predpisového zošita.    Pri sebahodnotení sa žiaci môžu zamerať na správnu šírku písmena. Žiaci môžu zakrúžkovať hnedou farbičkou jedno slovo v každom riadku, ktoré sa im najviac vydarilo. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci rukou vo vzduchu napíšu tvar malého písaného *r.* Môžu zopakovať názvy niektorých povolaní, o ktorých sa rozprávali na začiatku hodiny s HUPSOM. |
|  | **2. hodina, časť ČÍTANIE** |  |  |
| 1. expozičná časť | * Didaktická hra *Stratené slová* | 8´ | Opis didaktickej hry je v metodických komentároch. Dôvodom jej zaradenia je precvičovanie čítania slov a viet, precvičovanie písania slov znázornených obrázkom.  Môžeme použiť obrázky: *kominár, rebrík, dvere, obrus, tráva, vrabec, motorka.* Pod každým obrázkom je linajka na napísanie slova.  Vety: Ujo Tibor je \_\_\_\_\_. *(kominár)* Ocko kúpil vysoký \_\_\_\_\_\_. *(rebrík)* Zatvor bránu a \_\_\_\_\_! *(dvere)* Na stole je pekný \_\_\_\_\_\_. *(obrus)* Je \_\_\_\_\_ zelená? *(tráva)* Veselý \_\_\_\_\_ poletuje okolo plota. *(vrabec)* Karol má novú *\_\_\_\_\_\_\_. (motorku)* |
| 2. fixačná časť | * Šlabikár, strana 30, úloha 2   + dopísanie slov k obrázkom      * Šlabikár, strana 30, úloha 3   + čítanie viet | 15´ | HUPS sa môže spýtať žiakov, či si všímajú dopravné značky cestou do školy alebo na výletoch s rodičmi. Povie im, že dodržiavanie dopravných predpisov a poznanie dopravných značiek je veľmi dôležité. Hlavne tých, ktoré na niečo upozorňujú, teda hovoria *POZOR!* Práve také videl v šlabikári.  Žiaci sa pokúsia vysvetliť, čo dopravné značky znamenajú. Vysvetlíme im, že sú to značky, ktoré upozorňujú – HUPS im to pred chvíľou hovoril tiež. Ku každej značke dopíšu slovo *POZOR* (podľa vzoru pri prvej značke).  Žiaci píšu samostatne. Prácu priebežne kontrolujeme.  Pri riešení úlohy môžeme použiť *MMD/Nácvičné obdobie/písmeno R/Práca so šlabikárom/str. 30, úloha 2.*  HUPS povie žiakom, že sa dozvedel o jednom chlapcovi, ktorý jazdil na bicykli v parku a skoro zrazil Romanovu starkú (príbeh je napísaný v šlabikári). Žiaci čítajú text najskôr spoločne pomalším a plynulým tempom. Potom čítajú individuálne. Spýtame sa ich, či vedia dokončiť poslednú vetu. Predpokladáme, že žiaci odpovedia, že cyklista si nevšimol značku, ktorá upozorňuje na chodcov.  Žiaci prečítajú iba zvýraznené slová a pokúsia sa ich nahradiť synonymami *–* slovami s podobným významom (*starká – babička, skryl – schoval,*  *konár – haluz, obzerala – prezerala, cyklista – bicyklista, predpisy – pravidlá*). |
|  | **2. hodina, časť PÍSANIE** |  |  |
| 1. expozičná časť | * Písanie, 5. zošit, strana 13   + rozcvičenie rúk   + písanie slov | 10´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Žiaci napíšu vystretou rukou vo vzduchu tvar malého písaného *r*.  Potom predpíšeme na tabuľu slová z predpisového zošita.  Skôr než žiaci začnú nacvičovať písanie nových slov, každé slovo najskôr nahlas povedia, rozložia ho na hlásky a povedia počet hlások v slove. Môžeme sa ich spýtať, či rozumejú slovu a vedia ho použiť vo vete. Potom žiaci slová napíšu do cvičného zošita a neskôr do predpisového zošita. Slová po napísaní pozorne prečítajú a skontrolujú.  Prácu žiakov priebežne kontrolujeme a hodnotíme.  Po napísaní horného bloku riadkov na strane prerušíme písanie.  Spoločne prečítame slovo *HNEDÁ* napísané na farbičke. Žiaci vyfarbia hnedou farbou plôšku, ktorá predeľuje stranu. Cieľom je zmena činnosti a uvoľnenie zápästia. |
| 2. fixačná časť | * Didaktická hra *Vláčik* * Písanie, 4. zošit, strana 23   + rozcvičenie rúk   + písanie slov | 10´ | Dôvodom zaradenia hry je okamžitá spätná väzba na to, či žiaci vedia vymyslieť slovo s hláskou *R* na začiatku, vo vnútri alebo na konci slova.  Žiakom povieme, aby sa všetci postavili. Potom postupne povedia slovo s hláskou *R* a sadnú si – pocestujú do Krajiny múdrych detí.  Pri písaní dolného bloku slov žiaci pokračujú podobne ako pri písaní slov v hornej časti strany. Slová, ktoré žiaci nestihli napísať v škole, môžeme zadať ako domácu úlohu.  Pri sebahodnotení sa žiaci môžu zamerať na dodržiavanie správneho pripájania písmen v slovách.  Žiaci môžu zakrúžkovať hnedou farbičkou v každom riadku slovo, ktoré sa im najviac vydarilo. |
| 3. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu zopakovať názvy dopravných značiek, ktoré sú na obrázkoch v šlabikári v úlohe 2. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *R, r***  Písanie – **veľké písané *R,* malé písané *r*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Matematika | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítaťslová a vety vytvorené z daných písmen  a.2) Čítať s porozumením  c.1) Opísať ilustráciu  c.2) Počúvať a zopakovať rozprávanie  c.3) Používať spisovnú výslovnosť |
| psychomotorické | b.1) Písať správne písané i tlačené tvary písmen *R, r*  b.2) Písať správne slová a vety vytvorené z daných písmen |
| afektívny | c.4) Rozprávať o kamarátstve |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 4. zošit, maňuška HUPSA, Pracovný zošit k HUPSOVMU šlabikáru LIPKA, slová na kartičkách, vety napísané na kartičkách po slovách, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slová a vety so správnou intonáciou *(1. úroveň – zapamätanie)* 2. napísať slovo vyjadrujúce dej na obrázku *(2. úroveň – porozumenie)* 3. tvoriť vety podľa zadania *(3. úroveň – aplikácia)* 4. písať tlačené tvary písmen *R, r (1. úroveň – zapamätanie)* 5. skladať vety z daných slov *(2. úroveň – porozumenie)* 6. rozprávať o tom, ako je dôležité mať kamarátov *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Šlabikár, strana 31, úloha 4   + čítanie textu      * + písanie slov vyjadrujúcich dej na obrázku | 20´ | HUPS môže povedať žiakom, že pre nich pripravil pokračovanie rozprávania o tom, čo škrabotalo v rúre.  Žiaci čítajú spoločne pomalším a plynulým tempom.  Po prečítaní textu sa ich môže HUPS spýtať, či si našli v poslednom čase nových kamarátov. V krátkom riadenom rozhovore žiaci hovoria o tom, či je podľa nich dôležité mať kamarátov a hrávať sa s nimi.  Pri opakovanom čítaní žiaci čítajú jednotlivo alebo v malých skupinkách po jednej vete. Upozorníme ich, že veta môže byť napísaná aj v dvoch riadkoch.  Po prečítaní textu sa HUPS môže spýtať žiakov, prečo sa Rúrika nasťahovala práve do starej rúry. Odpoveď žiaci vydedukujú z textu alebo budú pri formulovaní odpovede pracovať s poznatkami z reálneho života (stará rúra pripomína javisko vhodné na predvádzanie trikov).  Žiaci napíšu pod obrázky názvy trikov podľa toho, ako ich prečítali v texte (riešenie: *s kartami, s mincami, so zajacom*). Názvy si môžu podčiarknuť v texte.  Úlohu c) žiaci vypracujú samostatne, napíšu, aký trik vedia predviesť. |
| 3. fixačná časť | * Didaktická hra *Telefón* * Šlabikár, strana 31, písanie tlačených písmen      * Pracovný zošit, strana 27, úlohy 1, 2 | 20´ | Dôvodom zaradenia hry je precvičenie grafickej podoby a čítania slov.  Na lavicu uložíme kartičky so známymi slovami. So žiakmi ich najskôr spoločne prečítame. Potom sa žiaci presunú do zadnej časti triedy (mimo lavíc). Rozdelíme ich do troch skupín, ktoré sa postavia do zástupu chrbtom k lavici so slovami. Posledný z každého zástupu je rovnako vzdialený od lavice – asi 1 m. K prvým žiakom v zástupoch sa postavíme a každému pošepkáme do ucha niektoré zo slov na kartičkách, napr. *motorka*. Žiaci na povel začnú šepkať dané slovospolužiakovi, ktorý stojí za ním (klasická hra na telefón). Posledný žiak, keď sa dozvie slovo, podíde k lavici a zoberie do ruky kartičku so správnym slovom, ktoré sa dozvedel „z telefónu“.  Vyhráva skupina, ktorá skôr a správne určí dané slovo. Posledný žiak sa premiestni na začiatok (k učiteľovi) a hra môže pokračovať.  Žiaci najskôr napíšu tvary písmen vystretou rukou vo vzduchu, potom ich píšu do šlabikára. Pracujú samostatne. Priebežne ich prácu kontrolujeme a individuálne hodnotíme.  Pri nácviku písania tlačených tvarov písmen môžeme využiť pracovné listy na *MMD/Nácvičné obdobie/písmeno R/Pracovný list písmeno R, Pracovný list písmeno r.*  Pri riešení úlohy môžeme použiť *MMD/Nácvičné obdobie/písmeno R/Práca so šlabikárom/tlačené r, R.*  Keď žiaci dopíšu tvary tlačených písmen, samostatne riešiaHUPSOVU úlohu. Niektorých žiakov vyzveme, aby povedali svoje napísané slová vo vetách. Všetkých žiakov pochválime za samostatnú prácu.  V pracovnom zošite vynecháme čítanie o rosomákovi, budeme sa mu venovať na nasledujúcej hodine.  Úlohy 1 a 2 v pracovnom zošite sú jednoduché, preto žiakom vysvetlíme zadanie a potom pracujú samostatne. Ich prácu priebežne kontrolujeme. |
| 4. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu vystretou rukou vo vzduchu napísať tlačené tvary písmena *R*. |
|  | **2. hodina** |  |  |
| 1. expozičná časť | * Pracovný zošit, strana 27, čítanie o zvieratách      * Pracovný zošit, strana 27, úloha 3      * Pracovný zošit, strana 21, úloha 4 | 20´ | So žiakmi sa môžeme presunúť do zadnej časti triedy (mimo lavíc).  Žiaci pomenujú všetky tvary písmena *R*. Žiaci prečítajú názov zvieraťa, o ktorom sa dozvedia z pracovného zošita. Skôr než im o ňom niečo prečítame, spýtame sa, či zviera poznajú a čo je podľa ilustrácie preň charakteristické. Potom im prečítame informáciu o *rosomákovi*.  HUPS môže povedať žiakom, že úloha 3 je podobná didaktickej hre *Dážď zo slov*, v ktorej žiaci skladajú vety zo slov napísaných na kartičkách. V pracovnom zošite zložia vety z pripravených slov a napíšu vety na linajky (*Mravec býva v mravenisku. Vrana kráka na konári*.)  Úlohu žiaci vypracujú samostatne.  Pri sebahodnotení sa môžu zamerať na správne napísanie viet v tretej úlohe. |
| 2. fixačná časť | * Didaktická hra *Vety spia* * Pracovný zošit, strana 28, úloha 1   + opakovanie      * Pracovný zošit, strana 28, úloha 2   + opakovanie      * Pracovný zošit, strana 28, úloha 3      * Pracovný zošit, strana 28, úloha 4 | 20´ | Dôvodom zaradenia hry je precvičiť skladanie a čítanie viet. Žiakom pripravíme vety, ktoré napíšeme po slovách na kartičky. Každá veta by mala byť napísaná inou farbou alebo iným typom písma. Kartičky rozdáme žiakom (každý má aspoň jednu kartičku). Najskôr všetci prečítajú svoje slová. Potom si ľahnú na lavicu, akoby spali. Povieme im: *Zobudí sa a pred tabuľu príde veta...* Povieme niektorú z viet, ktoré sú napísané po slovách na kartičkách. Žiaci, ktorí majú slová z danej vety, sa zoradia pred tabuľou tak, aby veta mala správny slovosled. Ostatní žiaci potom vetu prečítajú.  HUPS môže pripomenúť žiakom, že rovnakú úlohu riešili na strane 17, iba písmená boli iné. Postup riešenia úlohy im pripomenieme a žiaci vyplnia okienka sami (*LOJZO, ZMIZÍK, VOZÍK*). Krátku vetu vymyslia a napíšu tiež samostatne.  Žiaci môžu povedať HUPSOVI, ktoré predmety a zvieratá na obrázku budú vyfarbovať. Slová môžu napísať na tabuľu a potom pracovať samostatne.  Do rozvrhu píšu žiaci skratky predmetov tak, ako ich majú uvedené v triede na dverách (napr. *SJ, M, SJ, P, TV*).  Úlohu môžeme zadať žiakom vypracovať doma, pretože je rovnaká ako v šlabikári na strane 30.  Pri sebahodnotení sa žiaci môžu zamerať na správne vyfarbenie obrázkov v druhej úlohe. |
| 3. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu zopakovať, čo si zapamätali o rosomákovi. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *F, f***  Písanie – **veľké písané *F,* malé písané *f*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Výtvarná výchova | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *F* v reči  a.2) Určiť hlásku *F* na začiatku a vo vnútri slova  b.1) Čítať všetky tvary písmen *F, f*  b.2) Čítaťslabiky, slová a vety vytvorené z daných písmen  b.3) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *F, f*  c.2) Písať správne slabiky, slová a vety vytvorené z daných písmen |
| afektívny | d.4) Rozprávať o fantázii |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 5. zošit, maňuška HUPSA, Pracovný zošit k HUPSOVMU šlabikáru LIPKA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *F* v reči *(1. úroveň – zapamätanie)* 2. sluchovo určiťpozíciu hlásky *F* na začiatku a vo vnútri slova *(2. úroveň – porozumenie)* 3. určiť grafickú podobu tvarov písmena *F (1. úroveň – zapamätanie)* 4. čítať všetky tvary písmena *F (1. úroveň – zapamätanie)* 5. tvoriť vety podľa zadania *(3. úroveň – aplikácia)* 6. dokresliť obrázok podľa informácií získaných z textu *(2. úroveň – porozumenie)* 7. písať správne veľké písané *F (1. úroveň – zapamätanie)* 8. rozprávať o fantázii *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 2´ | HUPS môže povedať žiakom, že raz objavil starý kufor a na ňom boli nálepky rôznych neznámych miest a fúzatého pána. HUPS by rád zistil, kto to je. Na to potrebuje pomoc prvákov. Najskôr sa však naučia poznať a čítať rodinku nového písmena, ktoré je na začiatku slova *fúzy.* Žiaci určia písmeno. |
| 3. expozičná časť | * Vyvodenie tvarov písmena *F* na nápovednej tabuli      * Šlabikár, strana 32, vyvodenie všetkých tvarov písmena *F*      * Šlabikár, strana 32   + práca s vyvodzovacími obrázkami      * Didaktická hra *Vláčik*   + tvorenie slov s novou hláskou | 5´ | Žiakom ukážeme nápovedný obrázok fľaše na nápovednej tabuli. Určia a pomenujú prvú hlásku v názve obrázka.  Na nápovednej tabuli s písmenom *F* predstavíme rodinku písmena *F: veľké* *tlačené F, malé tlačené f, veľké písané F, malé písané f*.  Spoločne so žiakmi opakujeme názvy písmen. Rodinku písmena *F* žiaci môžu predstaviť aj HUPSOVI.  Potom si žiaci otvoria šlabikár na strane 32, pomenujú nápovedný obrázok a prečítajú všetky tvary písmena *F* pod nápovedným obrázkom.  Žiaci pomenujú trojice obrázkov v jednotlivých riadkoch a určia pozíciu hlásky *F* v slovách. V treťom riadku nie sú žiadne obrázky znázorňujúce slová s hláskou na konci slova. Žiakom vysvetlíme, že hlásku *f* na konci slova majú v slovenčine len slová cudzieho pôvodu, ktoré sa ťažko dajú zobraziť jednoduchým obrázkom (napr. *šéf*, *paragraf*, *šerif*, *triumf*, *tromf*, *reliéf*, *telegraf*, *fotograf*, *sejf*, *graf*, *gróf*, *golf*, *Krištof*).  Žiaci môžu hovoriť ďalšie slová s hláskou *F* a určiť jej pozíciu v slove. Slová môžu použiť vo vetách. Opäť dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Pri riešení úlohy môžeme použiť *MMD/Nácvičné obdobie/písmeno F/Vyvodzovacie obrázky.*  Dôvodom zaradenia hry je okamžitá spätná väzba na to, či žiaci vedia vymyslieť slovo s hláskou *F* na začiatku alebo vo vnútri slova.  Žiakom povieme, aby sa všetci postavili. Potom postupne povedia slovo s hláskou *F* a sadnú si – pocestujú do Krajiny múdrych detí. |
| 4. fixačná časť | * Motivačný text *HUPS a fotka z kufra*   + počúvanie príbehu   + rozhovor o prečítanom texte      * Šlabikár, strana 32, úloha | 15´ | So žiakmi sa presunieme do zadnej časti triedy (mimo lavíc).  Prečítame im text o tom, ako HUPS našiel starý kufor.  V krátkom riadenom rozhovore sa spýtame žiakov, či radi cestujú a aké krajiny by chceli vidieť. Môžu povedať, ako si ich predstavujú. Potom im vysvetlíme slovo *fantázia* (predstavivosť).  Text čítame ešte raz spoločne so žiakmi (slová s bledými písmenami, ktoré sa doteraz neučili, nemusia čítať všetci žiaci). Upozorníme ich na slová napísané iným fontom písma, prečítame ich ešte raz. Vysvetlenie významu zvýraznených slov nájdeme V HUPSOVOM slovníku na MMD: *MMD/Nácvičné obdobie/písmeno F/HUPSOV SLOVNÍK/str. 32 HUPS a fotka z kufra.*    Žiaci si sadnú do lavice, vymyslia námorníkovi meno a napíšu ho do šlabikára. Žiaci pracujú samostatne. Ich prácu priebežne kontrolujeme a chválime za samostatnosť. |
|  | **1. hodina, časť PÍSANIE** |  |  |
| 1. expozičná časť | * Písanie, 5. zošit, strana 14   + rozcvičenie rúk   + ukážka správneho tvaru a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *F* v záložkách pod sebou. Žiaci prečítajú všetky tvary písmena *F* a povedia, ktoré písmeno sa budú učiť písať (je vyznačené ružovou farbou).  Na multimediálnom disku k šlabikáru spustíme program s animáciou postupu správneho písania veľkého písaného *F*, *MMD/Nácvičné obdobie/písmeno F/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *F* vystretou rukou vo vzduchu spolu s animáciou.  Žiaci nacvičujú písanie veľkého písaného *F* v cvičnom zošite. |
| 2. fixačná časť | * Písanie, 5. zošit, strana 14   + nácvik písania veľkého tvaru písmena      * + precvičovanie grafickej podoby písmena      * Písanie, 5. zošit, strana 14   + písanie tvarov písmena *F* | 10´ | Keď žiaci zvládli tvar písmena v cvičnom zošite, pokračujú v predpisovom zošite. Najskôr obťahujú tvar veľkého písaného *F,* ktorý je doplnený šípkami s číslami vyjadrujúcimi postupnosť pri jeho písaní. Žiaci najskôr opíšu postup*,* potomobťahujú tvar písmena rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary veľkého písaného *F*. Cieľom tejto úlohy je utvrdiť si správnu grafickú podobu veľkého písaného *F*. Žiakov priebežne kontrolujeme.  Žiaci obtiahnu veľký tvar písmena *F* v prvom riadku, môžu písať ceruzkou alebo farbičkami. Upozorníme ich na šípku a bodky – správny smer a rozstupy písmen pri písaní. Do riadkov s pomocnými linajkami žiaci píšu perom. Na tabuľu môžeme napísať slabiky a vyznačiť spojovaciu čiaru.    Pri sebahodnotení sa žiaci môžu zamerať na písanie správnej „striešky a fajky“ písmena. Žiaci môžu zakrúžkovať fialovou farbičkou v každom riadku dve slabiky, ktoré sa im najviac vydarili. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci ešte raz prečítajú všetky tvary nového písmena *F* a rukou vo vzduchu napíšu tvar veľkého písaného *F.* Môžu tiež povedať slová, ktoré boli zvýraznené v texte o HUPSOVI. |
|  | **2. hodina** |  |  |
| 1. expozičná časť | * Šlabikár, strana 32   + čítanie slov s novým písmenom      * Didaktická hra *Hádankostroj* | 10´ | Žiaci sa môžu postaviť k svojej lavici tak, aby dobre videli na úlohu v šlabikári. Najskôr spoločne prečítajú každý riadok rovnomerným pomalším a plynulým tempom. Potom môžu čítať jedno slovo nahlas, druhé potichu. Pri opakovanom čítaní môžu čítať iba slová s novou hláskou na začiatku.  Pri riešení úlohy môžeme použiť *MMD/Nácvičné obdobie/písmeno F/Práca so šlabikárom/str. 32, NOVÉ SLOVÁ.*  Dôvodom zaradenia hry je precvičiť si logické myslenie a vyjadrovanie žiakov, čítanie slov a orientáciu v texte.  HUPS dáva žiakom hádanky. Žiaci hľadajú správne riešenie v slovách v úlohe. Napr. *Je to športová hra s loptou.* Odpoveď: *futbal*.  Rozsah slov, medzi ktorými žiaci hľadajú odpoveď, môžeme rozšíriť na všetky stĺpce a riadky. |
| 2. fixačná časť | * Písanie, 5. zošit, strana 15   + precvičenie písania      * Didaktická hra *Telefón* * Písanie, 5. zošit, strana 15   + písanie slov a vety      * Pracovný zošit, strana 29, úloha 5   + riešenie dvojsmerovky      * Pracovný zošit, strana 29, úloha 6   + dokreslenie obrázka podľa informácií získaných z textu | 33´ | Žiaci napíšu vystretou rukou vo vzduchu tvar veľkého písaného *F*.  Potom predpíšeme na tabuľu slabiky a slová s písmenom *F*, žiakov upozorníme na pripojenie písmen. Najskôr píšu do cvičného zošita, potom samostatne do predpisového zošita. Upozorníme ich, aby nezabudli prečítať a skontrolovať, čo napísali.  Prácu žiakov priebežne kontrolujeme.  Po napísaní horného bloku riadkov na strane prerušíme písanie. Spoločne prečítame slovo *FIALOVÁ* napísané na farbičke. Žiaci vyfarbia fialovou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Dôvodom zaradenia hry je precvičenie grafickej podoby písmen a čítania slov.  Na lavicu uložíme kartičky so známymi slovami. So žiakmi ich najskôr spoločne prečítame. Potom sa žiaci presunú do zadnej časti triedy (mimo lavíc). Rozdelíme ich do troch skupín, ktoré sa postavia do zástupu chrbtom k lavici so slovami. Posledný z každého zástupu je rovnako vzdialený od lavice – asi 1 m. K prvým žiakom v zástupoch sa postavíme a každému pošepkáme do ucha niektoré zo slov na kartičkách, napr. *semafor*. Žiaci na povel začnú šepkať slovospolužiakom, ktorí stoja za nimi (klasická hra na telefón). Posledný žiak, keď sa dozvie slovo, podíde k lavici a zoberie do ruky kartičku so správnym slovom, ktoré sa dozvedel „z telefónu“.  Vyhráva skupina, ktorá skôr a správne určí dané slovo. Posledný žiak sa premiestni na začiatok (k učiteľovi) a hra môže pokračovať.  Skôr než žiaci začnú nacvičovať písanie nových slov, každé slovo najskôr nahlas povedia, rozložia ho na hlásky a povedia počet hlások v slove. Potom slová napíšu do cvičného zošita a neskôr do predpisového zošita. Slová a vetu po napísaní pozorne prečítajú a skontrolujú.  Prácu žiakov priebežne kontrolujeme a hodnotíme a chválime ich za pokrok.  Pri sebahodnotení sa žiaci môžu zamerať na správne pripojenie písmena *F* v slovách.  Žiaci môžu zakrúžkovať fialovou farbičkou slovo, ktoré sa im najviac vydarilo.  HUPS môže povedať žiakom, že znova budú riešiť dvojsmerovku ako na strane 25 v šlabikári. Pripomenie im, ako budú pri riešení postupovať.  Potom žiaci pracujú samostatne. Riešenie: *DOMINO*.  Žiaci spoločne prečítajú HUPSOVI informácie z textu a povedia, čo budú dokresľovať do obrázka. Potom pracujú samostatne. Úlohu môžeme zadať ako domácu prácu.  Vzorové riešenia úloh z pracovného zošita nájdete na http://www.aitec.sk/materialy-lipka. |
| 3. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. Žiaci môžu zopakovať riešenie dvojsmerovky. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *F, f***  Písanie – **veľké písané *F,* malé písané *f*** | |
| **Prierezové témy** | Osobnostný a sociálny rozvoj  Mediálna výchova | |
| **Medzipredmetové**  **vzťahy** | Matematika | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať všetky tvary písmen *F, f*  a.2) Čítaťslová a vety vytvorené z daných písmen  a.3) Čítať s porozumením  c.1) Reprodukovať rozprávanie  c.2) Používať spisovnú výslovnosť |
| psychomotorické | b.1) Písať správne písané i tlačené tvary písmen *F, f*  b.2) Písať správne slová a vety vytvorené z daných písmen |
| afektívny | c.3) Rozprávať o obľúbených filmoch |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 5. zošit, maňuška HUPSA, Pracovný zošit k HUPSOVMU šlabikáru LIPKA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slová a vety s novým písmenom *(1. úroveň – zapamätanie)* 2. napísať slová znázornené na obrázkoch *(2. úroveň – porozumenie)* 3. tvoriť vety podľa zadania *(3. úroveň – aplikácia)* 4. písať správne malé písané *f (1. úroveň – zapamätanie)* 5. písať správne tlačené tvary *f, F (1. úroveň – zapamätanie)* 6. rozprávať o obľúbených filmoch *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Čítanie viet z tabule * Šlabikár, strana 33, úlohy 1 a 2 | 10´ | Na tabuľu napíšeme vety s novými slovami. Napríklad: *Filip hrá futbal. Betka má modrú kefu na vlasy. Strýko Fedor má nový fúrik. Sú figy sladké? Teta Filka hrá na harfe. Babka varí karfiol. Roman nakreslil delfína. Ujo Ferko má starý telefón.* Žiaci vety čítajú spoločne i individuálne.  HUPS môže povedať žiakom, že videl v šlabikári zaujímavý obrázok lodičky, ktorá je zložená z geometrických útvarov. Nie je však vyfarbená. Povie prvákom, aby pomenovali a vyfarbili geometrické útvary vo farbe čiary, ktorou sú nakreslené. Potom dopíšu do viet správne slová (*zelenú, modrú*). Úlohu môžeme rozšíriť o tvorbu ďalších viet o geometrických útvaroch na obrázku, napríklad ako odpovede na otázky, napríklad: *Ktorých geometrických útvarov je najviac? Ktorých geometrických útvarov je najmenej? Ktoré geometrické útvary sú červené?..*.  V úlohe 2 žiaci povedia HUPSOVI názvy vyznačených častí obrázka. Slová môžu napísať aj na tabuľu (*flinta, fajka, fúzy, opica*). Do šlabikára píše každý samostatne. Prácu priebežne kontrolujeme.  Pri riešení úlohy môžeme použiť *MMD/Nácvičné obdobie/písmeno F/Práca so šlabikárom/str. 33, úlohy 1, 2.* |
| 3. fixačná časť | * Šlabikár, strana 33, úloha 3   + čítanie viet | 12´ | So žiakmi sa presunieme do zadnej časti triedy (mimo lavíc).  Žiaci spoločne čítajú HUPSOVI text pomalším a plynulým tempom. Text tvorí krátke rozprávanie o HUPSOVÝCH hereckých skúsenostiach a nečakanej udalosti, ktorá jeho účinkovanie vo filme predčasne skončila. Po prečítaní textu sa žiaci pokúsia v krátkom riadenom rozhovore zdôvodniť, prečo sa filmovanie skončilo a predovšetkým zhodnotiť správanie herečky (samotné nahnevanie aj reakcia). Tiež môžu hovoriť o tom, aké filmy radi pozerajú (rozprávky, detské príbehy, hrané, animované...).  Vysvetlenie významu zvýrazneného slova nájdeme V HUPSOVOM slovníku na MMD: *MMD/Nácvičné obdobie/písmeno F/HUPSOV SLOVNÍK/str. 33 Ako HUPS hral vo filme.* |
|  | **1. hodina, časť PÍSANIE** |  |  |
| 1. expozičná časť | * Písanie, 5. zošit, strana 16   + rozcvičenie rúk   + ukážka správneho tvaru a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *F* v záložkách pod sebou. Žiaci prečítajú všetky tvary písmena *F* a povedia, ktoré písmeno sa budú učiť písať (je vyznačené ružovou farbou).  Na multimediálnom disku k šlabikáru spustíme program s animáciou postupu správneho písania malého písaného *f*, *MMD/Nácvičné obdobie/písmeno F/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar malého písaného *f* vystretou rukou vo vzduchu spolu s animáciou.  Žiaci nacvičujú písanie malého písaného *f* v cvičnom zošite. |
| 2. fixačná časť | * Písanie, 5. zošit, strana 16   + nácvik písania veľkého tvaru písmena      * + precvičovanie grafickej podoby písmena      * Písanie, 5. zošit, strana 14   + písanie tvarov písmena *f* | 10´ | Keď žiaci zvládli tvar písmena v cvičnom zošite, pokračujú v predpisovom zošite. Najskôr obťahujú tvar malého písaného *f,* ktorý je doplnený šípkami s číslami vyjadrujúcimi postupnosť pri jeho písaní. Žiaci najskôr opíšu postup*,* potomobťahujú tvar písmena rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary malého písaného *f*. Cieľom tejto úlohy je utvrdiť si správnu grafickú podobu malého písaného *f*. Žiakov priebežne kontrolujeme.  Žiaci obtiahnu veľký tvar písmena *f* v prvom riadku, môžu písať ceruzkou alebo farbičkami. Upozorníme ich na šípky a bodky – správny smer a rozstupy písmen pri písaní. Do riadkov s pomocnými linajkami žiaci píšu perom. Na tabuľu môžeme napísať slabiku a slovo a vyznačiť spojovaciu čiaru.    Pri sebahodnotení sa žiaci môžu zamerať na písanie správneho tvaru dolnej slučky písmena. Žiaci môžu zakrúžkovať fialovou farbičkou dve slabiky a slová, ktoré sa im najviac vydarili. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci ešte raz prečítajú všetky tvary nového písmena *f* a rukou vo vzduchu napíšu tvar malého písaného *f.* Môžu zopakovať aj slovo, ktoré bolo zvýraznené v texte o HUPSOVI. |
|  | **2. hodina** |  |  |
| 1. expozičná časť | * Didaktická hra *Detektív* * Šlabikár, strana 33, písanie tlačených písmen      * Písanie, 5. zošit, strana 17   + precvičenie písania | 20´ | Dôvodom zaradenia hry je precvičiť porozumenie obsahu jednotlivých viet a orientáciu v texte. Použijeme vety napísané na tabuli, ktoré žiaci čítali na predchádzajúcej hodine.  Žiaci najskôr napíšu tvary písmen vystretou rukou vo vzduchu, potom ich píšu do šlabikára. Pracujú samostatne. Priebežne ich prácu kontrolujeme a individuálne hodnotíme.  Pri nácviku písania tlačených tvarov písmen môžeme využiť pracovné listy na *MMD/Nácvičné obdobie/písmeno F/Pracovný list písmeno F, Pracovný list písmeno f.*  Pri riešení úlohy môžeme použiť *MMD/Nácvičné obdobie/písmeno F/Práca so šlabikárom/tlačené f, F.*  Keď žiaci dopíšu tvary tlačených písmen, samostatne riešiaHUPSOVU úlohu. Niektorých žiakov vyzveme, aby povedali svoje napísané slová vo vetách. Všetkých žiakov pochválime za samostatnú prácu.  Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Žiaci napíšu vystretou rukou vo vzduchu tvar malého písaného *f*.  Potom predpíšeme na tabuľu slová z predpisového zošita.  Skôr než žiaci začnú nacvičovať písanie nových slov, každé slovo najskôr nahlas povedia, rozložia ho na hlásky a povedia počet hlások v slove. Môžeme sa ich spýtať, či rozumejú slovu a vedia ho použiť vo vete. Potom žiaci slová napíšu do cvičného zošita a neskôr do predpisového zošita. Slová po napísaní pozorne prečítajú a skontrolujú.  Prácu žiakov priebežne kontrolujeme a hodnotíme.  Po napísaní horného bloku riadkov na strane prerušíme písanie. Spoločne prečítame slovo *FIALOVÁ* napísané na farbičke. Žiaci vyfarbia fialovou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Pri písaní v dolnom bloku strany žiaci postupujú rovnakým spôsobom.  Riadky, ktoré nestihnú napísať, môžeme zadať ako domácu úlohu. |
| 2. fixačná časť | * Pracovný zošit, strana 30, čítanie o zvieratách      * Pracovný zošit, strana 30, úlohy 1 a 2   + písanie slov znázornených na obrázkoch          * Didaktická hra *Vlny* * Pracovný zošit, strana 30, úloha 3   + napísať slová znázornené na obrázkoch      * Pracovný zošit, strana 30, úloha 4 | 20´ | So žiakmi sa môžeme presunúť do zadnej časti triedy (mimo lavíc).  Žiaci pomenujú všetky tvary písmena *F*. Žiaci prečítajú názov zvieraťa, o ktorom sa dozvedia z pracovného zošita. Skôr než im o ňom niečo prečítame, spýtame sa, či zviera poznajú, a čo je podľa ilustrácie preň charakteristické. Potom im prečítame informáciu o *fregate*.  Žiakom vysvetlíme zadania oboch úloh. Budú ich riešiť ako samostatnú prácu. Potom môžeme žiakov rozdeliť na dve skupiny.  **Prvá skupina** samostatne rieši úlohy 1 a 2 v pracovnom zošite.  **Druhá skupina** číta spolu s učiteľom text z textovej prílohy na nácvik techniky čítania na strane 3 (je umiestnená v strede šlabikára). Pracujeme podľa individuálnych potrieb žiakov.  Prácu skupín po dohodnutom časovom úseku vymeníme.  Samostatnú prácu žiakov spoločne skontrolujeme. (Riešenie úlohy 1: *kufor, flinta, delfín*. Riešenie úlohy 2: *FERKO, FILIP, FEDOR, FILKA*.)  Dôvodom zaradenia hry je precvičenie tvorenia slov s hláskou *F*.  Žiakom povieme, aby sa postupne postavili a povedali slovo s hláskou *F*. Žiaci vstávajú z lavíc v poradí, ako sedia, po vyslovení slova zostanú stáť. Keď sa takýmto spôsobom všetci vystriedajú, začnú opäť tvoriť slová s hláskou *F*, ale žiaci si po splnení zadania sadnú. Státím a sadnutím pripomínajú pohyb vlny (ako pri športových podujatiach na tribúne). Aby boli „vlny“ rýchlejšie, môžeme žiakov rozdeliť na skupiny podľa radov lavíc, v ktorých sedia (každý rad spraví samostatnú vlnu).  HUPS môže vyzvať žiakov, aby sami povedali, čo budú v úlohe robiť. Pomôckou je prvá časť úlohy (obrázok s chlapcom). Predpokladáme, že žiaci pochopia, že budú dopisovať k obrázku názvy jeho častí podľa daných slov. Bubliny k bublifuku dokreslia. Slová dopíšu samostatne.  Úlohu žiaci vypracujú samostatne.  Pri sebahodnotení sa žiaci môžu zamerať na správne hľadanie mien v druhej úlohe. |
| 3. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. Žiaci môžu zopakovať mená, ktoré našli v úlohe 2. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *G, g***  Písanie – **veľké písané *G,* malé písané *g*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Prírodoveda | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *G* v reči  a.2) Určiť hlásku *G* na začiatku a vo vnútri slova  b.1) Čítať všetky tvary písmen *G, g*  b.2) Čítaťslabiky, slová a vety vytvorené z daných písmen  b.3) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *G, g*  c.2) Písať správne slabiky, slová a vety vytvorené z daných písmen |
| afektívny | d.4) Vyjadriť svoj vzťah k nevhodnému správaniu |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 5. zošit, maňuška HUPSA, kartičky so slovami, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *G* v reči *(1. úroveň – zapamätanie)* 2. sluchovo určiťpozíciu hlásky *G* na začiatku a vo vnútri slova *(2. úroveň – porozumenie)* 3. určiť grafickú podobu tvarov písmena *G (1. úroveň – zapamätanie)* 4. čítať všetky tvary písmena *G (1. úroveň – zapamätanie)* 5. tvoriť vety podľa zadania *(3. úroveň – aplikácia)* 6. vyhľadať v texte vety, ktoré sú znázornené na ilustrácii *(2. úroveň – porozumenie)* 7. písať správne veľké písané *G (1. úroveň – zapamätanie)* 8. vyjadriť svoj vzťah k nevhodnému správaniu *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 2´ | HUPS môže povedať žiakom, že sa raz hral na gangstra z filmu. Čo znamená slovo *gangster* sa dozvedia z HUPSOVHO slovníka. Ako to celé dopadlo, si prváci vypočujú alebo prečítajú v príbehu v šlabikári. Najskôr sa však naučia poznať a čítať rodinku nového písmena, ktoré je na začiatku slova *gangster.* Žiaci určia písmeno. |
| 3. expozičná časť | * Vyvodenie tvarov písmena *G* na nápovednej tabuli      * Šlabikár, strana 34, vyvodenie všetkých tvarov písmena *G*      * Šlabikár, strana 34   + práca s vyvodzovacími obrázkami      * Didaktická hra *Drep – skok („Klamaná“)* | 10´ | Žiakom ukážeme nápovedný obrázok glóbusu na nápovednej tabuli. Určia a pomenujú prvú hlásku v názve obrázka.  Na nápovednej tabuli s písmenom *G* predstavíme rodinku písmena *G: veľké* *tlačené G, malé tlačené g, veľké písané G, malé písané g*.  Spoločne so žiakmi opakujeme názvy písmen. Rodinku písmena *G* žiaci môžu predstaviť aj HUPSOVI.  Po pomenovaní písmen na nápovednej tabuli si žiaci otvoria šlabikár na strane 34, pomenujú nápovedný obrázok a prečítajú všetky tvary písmena *G* pod ním.  Žiaci pomenujú trojice obrázkov v jednotlivých riadkoch a určia pozíciu hlásky *G* v slovách. V treťom riadku nie sú žiadne obrázky znázorňujúce slová s hláskou na konci slova. Žiakom vysvetlíme, že hoci v slovenčine existujú slová, v ktorých sa písmeno *G* píše na konci, no pri výslovnosti na konci slova nepočujeme hlásku *G*, lebo sa mení na inú hlásku (napr. *gong* – gonk, *puding* – pudink, *tréning* – trénink).  Keďže vyvodzovacie obrázky nám pomáhajú určiť novú hlásku v slove podľa počutia, nemôžu byť v poslednom riadku žiadne obrázky.  Žiaci môžu hovoriť ďalšie slová s hláskou *G* a určiť jej pozíciu v slove. Slová môžu použiť vo vetách. Opäť dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Pri riešení úlohy môžeme použiť *MMD/Nácvičné obdobie/písmeno G/Vyvodzovacie obrázky.*  Dôvodom zaradenia hry je precvičiť si fonematické uvedomovanie novej hlásky v slove. Žiaci sa postavia vedľa lavíc. Žiak (učiteľ) hovorí slová, v ktorých je alebo nie je hláska *G.* Žiaci spravia drep, ak nie je hláska v slove, a vyskočia, ak je hláska v slove. Vybraný žiak skáče a robí drepy tiež, ale snaží sa pomýliť spolužiakov, preto ich robí zámerne aj s chybami. Žiaci, ktorí vedia jednoznačnú odpoveď, by sa nemali dať oklamať.  Žiakom vysvetlíme, že klamanie v tejto hre je dovolené, je použité zámerne, preto nehovoríme o neslušnom správaní. |
| 4. fixačná časť | * Motivačný text *HUPS sa hrá na gangstra*   + počúvanie príbehu   + rozhovor o prečítanom texte      * Šlabikár, strana 34, úloha   + vyhľadanie viet, ktoré sú znázornené ilustráciou | 10´ | So žiakmi sa presunieme do zadnej časti triedy (mimo lavíc).  Prečítame im text o tom, ako sa HUPS hral na gangstra a vysvetlíme slovo *gangster*. V texte sa rozpráva o tom, ako sa HUPS hral s gumipuškou a nechtiac skoro trafil gunára. Jeho správanie určite žiaci nemôžu nepovažovať za správne, no v reálnom svete sa žiaci často správajú podobne nepremyslene. V krátkom riadenom rozhovore sa spýtame žiakov, či si pamätajú na nejakú situáciu, keď sa správali nepremyslene a skoro niekomu ublížili.  Text čítame ešte raz spoločne so žiakmi (slová s bledými písmenami, ktoré sa doteraz neučili, nemusia čítať všetci žiaci). Upozorníme ich na slová napísané iným fontom písma, prečítame ich ešte raz. Vysvetlenie významu zvýraznených slov nájdeme V HUPSOVOM slovníku na MMD: *MMD/Nácvičné obdobie/písmeno G/HUPSOV SLOVNÍK/str. 34 HUPS sa hrá na gangstra.*    Žiaci si sadnú do lavice, aby mohli podčiarknuť vety, ktoré opisujú časť príbehu znázornenú na obrázku 2 (riešenie: *Strašiaka netrafil, no skoro trafil gunára. Ten splašene zagágal.)*. Žiaci pracujú samostatne. Ich prácu priebežne kontrolujeme a chválime za samostatnosť. |
|  | **1. hodina, časť PÍSANIE** |  |  |
| 1. expozičná časť | * Písanie, 5. zošit, strana 18   + rozcvičenie rúk   + ukážka správneho tvaru a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *G* v záložkách pod sebou. Žiaci prečítajú všetky tvary písmena *G* a povedia, ktoré písmeno sa budú učiť písať (je vyznačené ružovou farbou).  Na multimediálnom disku k šlabikáru spustíme program s animáciou postupu správneho písania veľkého písaného *G*, *MMD/Nácvičné obdobie/písmeno G/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *G* vystretou rukou vo vzduchu spolu s animáciou.  Žiaci nacvičujú písanie veľkého písaného *G* v cvičnom zošite. |
| 2. fixačná časť | * Písanie, 5. zošit, strana 18   + nácvik písania veľkého tvaru písmena      * + precvičovanie grafickej podoby písmena      * Písanie, 5. zošit, strana 18   + písanie tvarov písmena *G* | 10´ | Keď žiaci zvládli tvar písmena v cvičnom zošite, pokračujú v predpisovom zošite. Najskôr obťahujú tvar veľkého písaného *G,* ktorý je doplnený šípkami s číslami vyjadrujúcimi postupnosť pri jeho písaní. Žiaci najskôr opíšu postup*,* potomobťahujú tvar písmena rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary veľkého písaného *G*. Cieľom tejto úlohy je utvrdiť si správnu grafickú podobu veľkého písaného *G*. Žiakov priebežne kontrolujeme.  Žiaci obtiahnu veľký tvar písmena *G* v prvom riadku, môžu písať ceruzkou alebo farbičkami. Upozorníme ich na šípky a bodky – správny smer a rozstupy písmen pri písaní. Do riadkov s pomocnými linajkami žiaci píšu perom. Na tabuľu môžeme napísať slabiku a vyznačiť spojovaciu čiaru.    Pri sebahodnotení sa žiaci môžu zamerať na písanie správneho tvaru dolnej slučky písmena. Žiaci môžu zakrúžkovať zelenou farbičkou dve písmená a slabiky, ktoré sa im najviac vydarili. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci ešte raz prečítajú všetky tvary nového písmena *G* a rukou vo vzduchu napíšu tvar veľkého písaného *G.* Môžu tiež povedať slová, ktoré boli zvýraznené v texte o HUPSOVI. |
|  | **2. hodina** |  |  |
| 1. expozičná časť | * Písanie, 5. zošit, strana 19   + precvičenie písania | 10´ | Žiaci napíšu vystretou rukou vo vzduchu tvar veľkého písaného *G*.  Potom predpíšeme na tabuľu slabiky a slová s písmenom *G*, žiakov upozorníme na pripojenie písmen. Najskôr píšu do cvičného zošita, potom samostatne do predpisového zošita. Upozorníme ich, aby nezabudli prečítať a skontrolovať, čo napísali.  Prácu žiakov priebežne kontrolujeme.  Po napísaní horného bloku riadkov na strane prerušíme písanie. Spoločne prečítame slovo *ZELENÁ* napísané na farbičke. Žiaci vyfarbia zelenou farbou plôšku, ktorá predeľuje stranu.  Cieľom je zmena činnosti a uvoľnenie zápästia. |
| 2. fixačná časť | * Šlabikár, strana 34   + čítanie slov s novým písmenom      * Didaktická hra *Nezbedný vietor* * Písanie, 5. zošit, strana 19   + precvičenie písania | 33´ | Žiaci sa môžu postaviť pri svojej lavici tak, aby dobre videli na úlohu v šlabikári. Najskôr spoločne prečítajú každý riadok rovnomerným pomalším a plynulým tempom. Potom môžu čítať vo dvojiciach slová v stĺpcoch rozdelené na slabiky. Opäť čítajú všetci slabiky a slová, ale tak, že čítajú stĺpce súvisle ako vlnovku (každý druhý stĺpec začnú čítať zospodu, aby nadviazali na posledné slovo predchádzajúceho stĺpca). Dôležité je, aby mali žiaci rovnaké tempo čítania a „nestratili“ sa v texte.  Žiaci môžu podčiarknuť jednou farbou všetky zvieratá (*doga, tiger, papagáj*), inou farbou všetky mená (*Gita, Igor, Gréta, Gusto, Magda*).  Pri riešení úlohy môžeme použiť *MMD/Nácvičné obdobie/písmeno G/Práca so šlabikárom/str. 34, NOVÉ SLOVÁ.*  Opis didaktickej hry je v metodických komentároch. Dôvodom jej zaradenia je opakovanie čítania známych slov napísaných písaným i tlačeným písmom. Môžeme pracovať so slovami: *vagón, gorila, jogurt, agát, Gregor, gajdy, gazda, plagát, program, puding, gazela, gerbera, glóbus...* Na magnetickú tabuľu umiestnime dva stĺpce slov. (Ak nie je v triede dostatočne veľká magnetická tabuľa, žiaci môžu pracovať na zemi, ale všetky slová sú napísané na kartičkách – tlačené i písané tvary.) V prvom stĺpci sú známe slová napísané písaným písmom na tabuľu a vedľa nich pripnuté kartičky s tými istými slovami napísanými tlačeným písmom tak, aby tvorili dvojice. Žiaci najskôr prečítajú všetky slová v oboch stĺpcoch. Potom im HUPS povie, aby sa otočili chrbtom k slovám. Môžu zaspievať krátku pieseň. Počas spievania učiteľ alebo vybraný žiak premiestni niektoré slová na kartičkách tak, aby netvorili dvojice tlačených a písaných tvarov tých istých slov. HUPS povie žiakom, že sa môžu pozrieť na slová, ktoré nezbedný vietor rozfúkal. Úlohou žiakov je znova vytvoriť dvojice rovnakých slov.  Skôr než žiaci začnú nacvičovať písanie nových slov, každé slovo najskôr nahlas povedia, rozložia ho na hlásky a povedia počet hlások v slove. Potom žiaci slová napíšu do cvičného zošita a neskôr do predpisového zošita. Slová a vetu po napísaní pozorne prečítajú a skontrolujú.  Prácu žiakov priebežne kontrolujeme a hodnotíme a chválime ich za pokrok.  Pri sebahodnotení sa žiaci môžu zamerať na správny tvar hornej časti písmena *G*.  Žiaci môžu zakrúžkovať zelenou farbičkou slovo, ktoré sa im najviac vydarilo. |
| 3. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. Žiaci môžu zopakovať mená, ktoré sa naučili písať. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *G, g***  Písanie – **veľké písané *G,* malé písané *g*** | |
| **Prierezové témy** | Environmentálna výchova | |
| **Medzipredmetové**  **vzťahy** | Prírodoveda | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať všetky tvary písmen *G, g*  a.2) Čítaťslová a vety vytvorené z daných písmen  a.3) Čítať s porozumením  c.1) Reprodukovať rozprávanie  c.2) Používať spisovnú výslovnosť |
| psychomotorické | b.1) Písať správne písané i tlačené tvary písmen *G, g*  b.2) Písať správne slová a vety vytvorené z daných písmen |
| afektívny | c.3) Rozprávať o cudzokrajných zvieratách |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 5. zošit, maňuška HUPSA, slová na kartičkách, vety napísané na kartičkách po jednotlivých slovách, Pracovný zošit k HUPSOVMU šlabikáru LIPKA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slová a vety s novým písmenom *(1. úroveň – zapamätanie)* 2. napísať slová znázornené na obrázkoch *(2. úroveň – porozumenie)* 3. tvoriť vety podľa zadania *(3. úroveň – aplikácia)* 4. písať správne malé písané *g (1. úroveň – zapamätanie)* 5. písať správne tlačené tvary *g, G (1. úroveň – zapamätanie)* 6. doplniť do vety správny tvar slova *(2. úroveň – porozumenie)* 7. rozprávať o svojom vzťahu k cudzokrajným zvieratám *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Šlabikár, strana 35, úloha 1      * Šlabikár, strana 35, písanie tlačených písmen | 10´ | HUPS môže povedať žiakom, že našiel v knižnici zaujímavú knihu, ktorá sa volala Encyklopédia zvierat. Bolo v nej veľa obrázkov zvierat a napísané zaujímavosti o nich. HUPS ju začal čítať, ale zaspal. Snívalo sa mu, že prišiel k nemu aligátor, ktorého videl v encyklopédii a zobral mu čiapku. Potom sa mu prihovoril. HUPS sa ho v sne vôbec nebál a počúval, čo aligátor hovorí. Aligátor povedal HUPSOVI, že je smutný z toho, ako ľudia ničia prírodu, hlavne vodu a divé zvieratá majú stále menší priestor, v ktorom môžu žiť.  HUPS mu v sne povedal, že on je škriatok, ktorý mu nemôže pomôcť, ale spýta sa na to prvákov. Vtedy sa HUPS zobudil a čiapku mal na hlave. No aj tak je zvedavý, čo mu prváci povedia o cudzokrajných zvieratách, ako je aligátor.  Žiaci v krátkom riadenom rozhovore povedia o tom, či videli niekedy na vlastné oči aligátora alebo tigra, či majú doma nejakú encyklopédiu zvierat.  Po rozhovore spoločne prečítajú názvy zvierat v úlohe a) a pokúsia sa zložiť názov zvieraťa z úlohy b) (*ALIGÁTOR*).  Pri riešení úlohy môžeme použiť *MMD/Nácvičné obdobie/písmeno G/Práca so šlabikárom/str. 35, úloha 1.*  Žiaci najskôr napíšu tvary písmen vystretou rukou vo vzduchu, potom ich píšu do šlabikára. Pracujú samostatne. Priebežne ich prácu kontrolujeme a individuálne hodnotíme.  Pri nácviku písania tlačených tvarov písmen môžeme využiť pracovné listy na *MMD/Nácvičné obdobie/písmeno G/Pracovný list písmeno G, Pracovný list písmeno g.*  Pri riešení úlohy môžeme použiť *MMD/Nácvičné obdobie/písmeno G/Práca so šlabikárom/tlačené g, G.*  Keď žiaci dopíšu tvary tlačených písmen, samostatne riešiaHUPSOVU úlohu. Niektorých žiakov vyzveme, aby povedali svoje napísané slová vo vetách. Všetkých žiakov pochválime za samostatnú prácu. |
| 3. fixačná časť | * Šlabikár, strana 35, úloha 2   + čítanie viet | 10´ | So žiakmi sa presunieme do zadnej časti triedy (mimo lavíc).  Žiaci spoločne čítajú HUPSOVI text pomalším a plynulým tempom. Je to pokračovanie HUPSOVEJ gombíkovej hry na gangstra. HUPS spočiatku pokračuje v neopatrnom strieľaní na strašiaka, no omylom trafí gunára, ktorý sa za ním rozbehne a HUPS pred ním zúfalo uteká. Z textu vyplýva viacero ponaučení, pričom je stále veľmi vtipný.  Po prečítaní textu sa žiaci pokúsia vysvetliť zvýraznenú vetu (*To je gól!*). Žiaci môžu čítať text opakovane, dbáme aj na techniku čítania (správnosť, plynulosť, melódiu viet a pod.). |
|  | **1. hodina, časť PÍSANIE** |  |  |
| 1. expozičná časť | * Písanie, 5. zošit, strana 20   + rozcvičenie rúk   + ukážka správneho tvaru písmena a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *G* v záložkách pod sebou. Žiaci prečítajú všetky tvary písmena *G* a povedia, ktoré písmeno sa budú učiť písať (je vyznačené ružovou farbou).  Na multimediálnom disku k šlabikáru spustíme program s animáciou postupu správneho písania malého písaného *g*, *MMD/Nácvičné obdobie/písmeno G/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar malého písaného *g* vystretou rukou vo vzduchu spolu s animáciou.  Žiaci nacvičujú písanie malého písaného *g* v cvičnom zošite. |
| 2. fixačná časť | * Písanie, 5. zošit, strana 20   + nácvik písania veľkého tvaru písmena      * + precvičovanie grafickej podoby písmena      * Písanie, 5. zošit, strana 20   + písanie tvarov písmena *g* | 10´ | Keď žiaci zvládli tvar písmena v cvičnom zošite, pokračujú v predpisovom zošite. Najskôr obťahujú tvar malého písaného *g,* ktorý je doplnený šípkami s číslami vyjadrujúcimi postupnosť pri jeho písaní. Žiaci najskôr opíšu postup*,* potomobťahujú tvar písmena rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary malého písaného *g*. Cieľom tejto úlohy je utvrdiť si správnu grafickú podobu malého písaného *g*. Žiakov priebežne kontrolujeme.  Žiaci obtiahnu veľký tvar písmena *g* v prvom riadku, môžu písať ceruzkou alebo farbičkami. Upozorníme ich na šípky a bodky – správny smer a rozstupy písmen pri písaní. Do riadkov s pomocnými linajkami žiaci píšu perom. Na tabuľu môžeme napísať slabiku a slovo a vyznačiť spojovaciu čiaru.    Pri sebahodnotení sa žiaci môžu zamerať na písanie správneho tvaru spojovacej čiary v slabikách. Žiaci môžu zakrúžkovať zelenou farbičkou v každom riadku dve slabiky, ktoré sa im najviac vydarili. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci ešte raz prečítajú všetky tvary nového písmena *g* a rukou vo vzduchu napíšu tvar malého písaného *g.* Môžu zopakovať aj názvy zvierat z prvej úlohy. |
|  | **2. hodina** |  |  |
| 1. expozičná časť | * Písanie, 5. zošit, strana 21   + precvičenie písania      * Čítanie viet z tabule | 20´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Žiaci napíšu vystretou rukou vo vzduchu tvar malého písaného *g*.  Potom predpíšeme na tabuľu slová z predpisového zošita.  Skôr než žiaci začnú nacvičovať písanie nových slov, každé slovo najskôr nahlas povedia, rozložia ho na hlásky a povedia počet hlások v slove. Môžeme sa ich spýtať, či rozumejú slovu a vedia ho použiť vo vete. Potom žiaci slová napíšu do cvičného zošita a neskôr do predpisového zošita. Slová po napísaní pozorne prečítajú a skontrolujú.  Prácu žiakov priebežne kontrolujeme a hodnotíme.  Po napísaní horného bloku riadkov na strane prerušíme písanie. Spoločne prečítame slovo *ZELENÁ* napísané na farbičke. Žiaci vyfarbia zelenou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Na tabuľu napíšeme vety s novými slovami. Napríklad: *Strýko Igor hral na gajdách. Magda trhá margarétky. Filip stratil gumený gombík. Gregor má nové lego. Gita hrá na gitare. Na lúke rozkvitli margarétky. Mám rada jahodový jogurt. Ujo Gusto je bagrista.* Žiaci vety čítajú spoločne i individuálne.  Pri písaní dolného bloku strany žiaci postupujú rovnakým spôsobom.  Riadky, ktoré nestihnú napísať, môžeme zadať ako domácu úlohu. |
| 2. fixačná časť | * Pracovný zošit, strana 31, čítanie o zvieratách      * Pracovný zošit, strana 31, úlohy 1 a 2        * Pracovný zošit, strana 31, úloha 3   + doplnenie správneho tvaru slova do vety      * Pracovný zošit, strana 30, úloha 4 | 23´ | So žiakmi sa môžeme presunúť do zadnej časti triedy (mimo lavíc).  Žiaci pomenujú všetky tvary písmena *G* a prečítajú názov zvieraťa, o ktorom sa dozvedia z pracovného zošita. Skôr než im o ňom niečo prečítame, spýtame sa, či zviera poznajú a čo je podľa ilustrácie preň charakteristické. Potom im prečítame informáciu o *gibonovi*. Môžeme nadviazať na rozhovor z predchádzajúcej hodiny.  Žiakom vysvetlíme zadania oboch úloh a budú ich riešiť ako samostatnú prácu. Potom môžeme žiakov rozdeliť na dve skupiny.  **Prvá skupina** samostatne rieši úlohy 1 a 2 v pracovnom zošite.  **Druhá skupina** číta spolu s učiteľom text z textovej prílohy na nácvik techniky čítania na strane 4 (je umiestnená v strede šlabikára). Pracujeme podľa individuálnych potrieb žiakov.  Prácu skupín po dohodnutom časovom úseku vymeníme.  Samostatnú prácu žiakov spoločne skontrolujeme. (Riešenie úlohy 2: *leguán, fregata, gibon*.)  HUPS môže vyzvať žiakov, aby sami povedali, čo budú v úlohe robiť. Spoločne potom prečítajú začiatok každej vety a ponuku slov, ktoré treba doplniť do vety. Správne riešenie žiaci povedia spoločne, vety dopisujú samostatne. Prácu priebežne kontrolujeme.  Úlohu žiaci vypracujú samostatne.  Pri sebahodnotení sa žiaci môžu zamerať na správne očíslovanie šípok v písmenách v prvej úlohe. |
| 3. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. Žiaci môžu zopakovať názvy zvierat, ktoré napísali v úlohe 2. |